
Gera idėja... 


„žvilgtelėti į šią knygą! Veikiausiai jau seniai ieškai gerų pa- 
tarimų, kaip išvengti nemalonių situacijų? Na, juk tu žinai 
tuos nesusipratimus... Ar jau kada teko atsidurti keblioje si- 
tuacijoje? Vadinasi, ši knyga kaip tik tau, nes čia rasi pata- 
rimų, kurie padės ateityje išvengti nereikalingų susidūrimų 
su likusiu pasauliu. 

Visur, kur žmonės vieni su kitais bendrauja (mokykloje, 
namie, darbe, laisvalaikio metu ir t. t.), galioja tam tikros tai- 
syklės. Kiekvienas žaidimas (šachmatai, futbolas ar mono- 
polis) turi savas taisykles, kurių privalo laikytis visi žaidėjai. 
Kitaip nieko neišeis. 

Pavyzdžiui, žaidžiant žaidimą „Žmogau, neširsk““, prieši- 
ninko kauliukas išridena tris taškus, tačiau, kad tave išmestų 
lauk, jis paeina penkis laukelius į priekį. Kaip tau tai patiktų? 
Ar tu su tuo susitaikytum? Žinoma, kad ne. 

Taigi gyvenimas gali tekėti be didesnių katastrofų, jei 
kiekvienas laikysis tam tikrų taisyklių. 

Svarbiausia - pagarba vienas kitam. Žinoma, žmonės 
įvairūs: stori, ploni, aukšti, žemi, turtingi, vargšai, sveiki, 
ligoniai, pagaliau žmonės nevienodos odos spalvos ar tau- 
tybės... Tačiau visi jie nusipelnė, kad su jais būtų elgiamasi 
pagarbiai. 


' Vok. „Mensch argere dich nicht“ - klasikinis vokiškas žaidimas su 
lenta, figūrėlėmis ir kauliuku. 


Gera idėja... 

Čia nekalbame apie sužeidimą. Galvoje turime ne tik 
smurtą - žodžiai taip pat gali sužeisti. Tu pats turbūt neno- 
rėtum, kad kas nors iš tavęs šaipytųsi. Mes tau su malonumu 
patarsime ir atskleisime visas gudrybes, kaip galima pagar- 
biai elgtis su kitais žmonėmis. 

Malonaus skaitymo ir didelės sėkmės bendraujant su ne 


visada suprantamu pasauliu tau linki 


Jorgas Sommeris ir 
Geritas Kopietzas 

Kas čia taip dvokia? 
Apie švarą 


Vakarienė Štainerių šeimoje. 

- Na, sakyk, - kreipiasi mama į Markusą (14), - kada iš- 
ties paskutinį kartą maudeisi? 

- Nežinau. 

- Turbūt visa amžinybė nuo to laiko praėjo. 

Markusas gužteli pečiais: 

- Man atrodo, kad užvakar. 

Mama neatstoja: 

- Negali būti. 

- Kaip tai? Negi jau savaitė, kaip pas mus nėra vandens? 

- Ne. Bet aš galiu tai užuosti. 

Markusas nusivaipo: 

- Na, žinoma, mamos pakaušyje turi akis, gali skaityti 
mintis ir... 

— „tu mane neteisingai supratai, - pertraukia jį mama, - 
aš tikrai tai galiu užuosti. 

Sriubos šaukštas sustoja pusiaukelėje tarp lėkštės ir Mar- 
kuso burnos. 

- Ir ne tik aš, - priduria mama. - Šiandien ryte mažasis 
Oliveris iš trečio aukšto manęs paklausė, kodėl Markuso toks 
keistas kvapas. 

Markusas nė krust. Tik jo veidas lėtai, tačiau pastebimai 


smarkiai ima rausti... 


Iliuzija arba tikrovė 


Taigi manai, kad Mikas (arba Mikaela, arba dar kas nors) 
ganėtinai smarkiai dvokia. O ir plaukai - riebaluoti ir sulipę 
sruogomis. Į jo rankų nagus mieliau nežiūrėčiau - panagės 
pilnos purvo. Gal plikomis rankomis rausiasi žemėje ir ieško 
sliekų, ar ką? Ir tais purvinais pirštais dar krapštosi nosį! Fu! 

Gal tu pats esi toks Mikas ar Mikaela? Tada tau turė- 
tų būti nelengva. Atvirai sakau. Na, neminėsim tavo tėvų, 
kurie, šiaip ar taip, tave nervina, nuolat užsimindami apie 
rankų plovimą, dantų valymą, maudymąsi ar prausimąsi po 
dušu. 

Problema gali būti daug rimtesnė. Na, kas norės artimiau 
bendrauti su bendraamžiu, kuris dvokia? Vadinasi, nau- 
jos draugystės neužsimezga kartais galbūt todėl, kad šitam 
žmogui mieliau traukiamasi iš kelio. 

Visi gerai žinome, kad vandentiekio čiaupai, vonios ir 
dušai patraukliai atrodo tik seniams. 

Tačiau tarp mūsų kalbant kaip tik dabar, brendimo laiko- 
tarpiu, tavo kūnas nepaprastai keičiasi: prakeikti hormonai, 
kurie kartais apdovanoja tave keistomis nuotaikomis... Kaip 
tik jie gali būti tavo padidėjusio prakaitavimo kaltininkai. 
O jei prakaito nenuplauni, netrukus jis pradeda dvokti. Gai- 
la, bet taip jau yra. Be to, greičiau susiriebaluoja plaukai. Ir 
galbūt tavo nešvari oda ir tu kovoji su spuogais. Tai rimta 
priežastis griebtis vandens ir muilo. Juk gali užsidaryti vo- 
nioje arba šią varginančią procedūrą atlikti, kai namie nėra 
tėvų, brolių ir seserų... 

O gal viskas kitaip? Taigi jūsų klasėje yra smirdalius. Tu 
galvoji: tiesą sakant, jis galėtų būti visai mielas, bet turbūt jis 


Kas čia taip dvokia? 

to net pats nepastebi? Kaip turėčiau jam tai pasakyti? Geras 
klausimas. Kadangi galimybių yra laaaaabai daug: 


BLOGAI v 


» Pavadini jį „dvokiančiu gyvuliu“. 

» Paklausi: Ar jūs tikrai namie neturite muilo? 
O gal jūsų vandentiekis sugedęs? 

» Nuolat jo vengi ir nieko nenori su juo turėti 
bendra. 


» Kuždiesi su kitais už jo nugaros ir visaip jį šmeiži. 


GERAI A 


» Jei naudoji dezodorantą arba vandenį plaukams, 
tiesiog pasipurkšk daugiau ir per pertrauką tyčia 
laikykis arčiau jo taip, kad tai neliktų nepastebėta. 
Galbūt pavyks įtikinti ne žodžiais, o pavyzdžiu. 

» Arba nepastebimai papurkšk truputį savo 
dezodoranto ant jo mokyklinių knygų. 

» Arba - turi prieš tai pagalvoti, ar nebus perlenkta 
lazda ir niekas neįsižeis - padovanok jam gimimo 
dienos proga gabalėlį muilo, dezodorantą (gražiai 
įvyniotus į dovanų popierių)... Pridėk gimtadienio 
atviruką su tekstu: „Aš galiu puikiai tave užuosti 


12  Iliuzija arba tikrovė 


PIRMOSIOS PAGALBOS PATARIMAS 
Mano nosies dėka 


Dėl priešingos lyties atstovų į temą apie higieną pažvelk la- 
bai rimtai, antraip savo svajonių merginą arba vaikiną gali 
pamiršti. Nes šis „galėti puikiai užuosti“ yra tikra tiesa: mūsų 
nosis turi „gerą nuojautą“ ir pagal kūno kvapus (malonius 
ir ne visai) galima kitam pajusti simpatiją arba antipatiją. 
Blogas burnos kvapas ar gaivus atsikvėpimas? Rankų nagai, 
panašūs į duobkasio, ar išpuoselėtos rankos? Apsvarstyk. 
Švara nepaprastai padidina tavo šansus! 

Madingas niekalas ir tai, kas iš tiesų madinga 
„Teisingi“ drabužiai visų pirma turi tikti TAU 


Filipo (15) mama bando jau 999-ąjį kartą: 

- Šie apsmukę džinsai yra visiškai sunešioti. O ir marškinė- 
liuose dėmės, jos jau neišsiskalbia. 

- Bet tai juk mano mėgstamiausi skudurai! 

- Nagi, Filipai, nugalėk save. 

Filipas trumpai pamąsto ir tuoj nusišypso: 

- Na, gerai, bet su sąlyga, kad apsipirkinėsiu vienas. 

Mama apstulbsta. Tačiau šia palankia situacija pasinau- 
doti verta. 

— Štai čia mano banko kortelė. Ir nusipirk ką nors pado- 
raus! 

Filipas tuoj dingsta. Po trijų valandų vėl pasirodo ir išdi- 
džiai demonstruoja savo pirkinius: penkiais dydžiais per di- 
deles, laisvai krintančias kelnes su suplėšytomis klešnėmis, 
itin akį rėžiančius marškinėlius, beisbolo kepuraitę ir batus, 
kuriais sutryptum net dramblių kaimenę. Filipo mama pasi- 
baisėjusi. 

- Bet juk tu turėjai nusipirkti ką nors tinkama. Tam galėjai 
be sąžinės graužimo ir daugiau paišlaidauti. 

- Juk aš tą ir padariau. Ar 320 eurų yra pakankamai daug? 
Mama? Mamaaa? 


Iliuzija arba tikrovė 


Drabužiai yra keblus dalykas. Pagaliau kas gi nusprendžia, 
kas yra madinga, o kas ne? Visų pirma tai mados industrija, 
kuri, siūlydama savo prekes, siekia iš to naudos. 

Ir kai vienas arba du iš draugų kompanijos dėvi naujus 
madingus drabužius, tokių, žinoma, užsinori ir kiti. Niekas 
nenori jaustis prastesnis už kitus. Šis spaudimas iš kitų gali 
tapti rimta problema. Tačiau būkime sąžiningi: ar Žmogus 
tik tada yra ko nors vertas ir pripažintas, kai jis vaikosi kiek- 
vienos mados? Gryni plepalai, ar taip nemanai? Ir ar tai ne 
visiška nuobodybė, kai visi atrodo vienodai? 

Žinoma, kad išsiskirtum iš aplinkinių, reikia turėti drą- 
sos. O drąsos suteikia pasitikėjimas savimi. Jei tu pasitiki 
savimi, parodyk, kad esi stiprus, o ne minkštakūnis žmogus. 
Į kvailus komentarus atsikirsk: Ar žmogus svarbus tik tada, 
kai jis vaikosi mados? 

O kas tinka tau? Čia nėra jokio paslaptingo recepto. Turi 
viską išbandyti ir viską pasimatuoti parduotuvėse. Svarbiau- 
sia, kad su šiuo drabužiu jaustumeisi puikiai. Ir kai Žiūri į 
veidrodį, turi žinoti: Taip, čia tikrai aš! 


BLOGAI v 


» Vaikaisi madų tik todėl, kad ir kiti dėl to pamišę. 

» Kitus laikai senamadiškais. Tokius tu ir tavo 
draugai išstumiate iš savo būrio arba į jį net 
nepriimate. Ir tik todėl, kad jis arba ji rengiasi 
kitaip. 

» Apkalbi kitų drabužių stilių. 


Madingas niekalas ir tai, kas iš tiesų madinga 

GERAI A 


» Pasitiki savimi ir kartais plauki prieš srovę. 
» Bandai pakeisti kitų nuomonę tvirtindamas, kad 
žmogaus vertė nepriklauso nuo drabužių, kuriuos 


jis dėvi. 


BEJE... 


...jei tavo menkų kišenpinigių nepakanka tam, ką tu mielai 
dėvėtum, sendaikčių turguose ir dėvėtų drabužių parduotu- 
vėse dažnai galima rasti už prieinamą kainą gerai atrodan- 


čių drabužėlių. 


Vargas su peiliais ir šakutėmis 
Valgymas yra ne tik maisto vartojimas, 


bet IR bendravimo forma 


Vakarienė gimimo dienos proga surengtame vakarėlyje. Val- 
gomi, kaip paprastai, spagečiai su pomidorų padažu. Vakarė- 
lio kaltininkės Liucijos (14) tėvai pasišalina į svetainę. 

- Su šakute man nieko neišeina, makaronai vis išsprūs- 
ta, - sako Manis Liucijai, - geriau paduok peilį, aš juos susi- 
smulkinsiu. 

- Reikia paimti šaukštą ir su šakute jame susukti maka- 
ronus. 

- Man tai per daug sudėtinga. Duok šen peilį! 

Timas savo problemą sprendžia pasilenkdamas virš lėkštės 
ir be „varginančio“ įrankio, tiesiog dantimis, sugriebdamas 
makaronus ir juos šliurpdamas. Aplink jo burną susidaro 
įdomus padažo peizažas. Daugiau laiko prireikia Sabinai, nes 
ji - mažų porcijų gerbėja. Mergaitė čiumpa makaroną, vieną 
jo galą įsikiša į burną, ir smailiomis lūpomis pasimėgaudama 
jį susiurbia. Taip padaro ir su likusiais lėkštėje. Tikšk, tikšk! - 
Ralfas nori parmezano sūrio. Kad jį pasiektų, berniukas pasi- 
lenkia skersai stalo. Kartu kaip reikiant pamirko lėkštėje savo 
marškinėlius. Tuo tarpu Timas nusivalo į staltiesę nuo savo 
veido padažą. Kai iš lėto prasiveria virtuvės durys, Ralfas ga- 
lingai atsirugsta. 


- Matau, kad jums skanu, - sako Liucijos mama. 


Vargas su peiliais ir šakutėmis 

- II dal kaif? - pilna burna suriaumoja Georgas. - Fkonis 
ifties fuper! 

Liucijos mama skubiai vėl uždaro duris, kol dar trykštantis 
iš Georgo burnos pomidorų padažas nepasiekė jos veido. 


Peilis ir šakutė, šaukštas ir servetėlė? Juk viskas nereikalinga. 
Kam gi mano rankos, mano pirštai?! 

Na taip, mūsų protėviai, beždžionės, kitaip nemokėjo ir 
nemoka, nežinojo ir nežino. Tačiau mes? Juk mes truputį 
labiau pažengę nei beždžionių bendruomenė, ar ne? Na ge- 
rai, privačiuose vakarėliuose, kur esate visi savi, niekam ne- 
rūpi, kaip jūs tą valgį suvartojate. Deja, vakarėliai vyksta ne 
kiekvieną dieną. Dar būna kasdienės valgymo procedūros 
su šeima, senelės arba tetos Esteros kvietimas, lankymasis 
aukštos klasės restorane... Ir tada kyla klausimas: kaip elgtis 
prie stalo? 

Žinoma, ten yra stalo įrankiai, turintys tam tikrą paskirtį, 
tačiau valgymas skirtas ne tik tam, kad numalšintum alkį, 
bet kad ir bendrautum su kitais. Aptariami dienos įvykiai, 
numatomi laukiami darbai arba planuojami savaitgaliai. 
Suprantama, visi vienu metu kalbėti negali, nes niekas nieko 
nesuprastų. 

Beje, yra keli garsai, kurie valgymą trikdytų. Tai trigu- 
bas junginys RBČ: riaugėjimas, bezdėjimas, čepsėjimas. RBČ 
prie stalo netinka. Nes ausys ir nosys (kitų) valgo kartu. 

Restorane, žinoma, viskas vyksta truputį rafinuočiau nei 
namie. Tau tai atrodo sunku? Tik nereikia bijoti - ištversi. 


Be to, leistis iš visų pusių patarnaujamam padavėjų - tai toks 


Iliuzija arba tikrovė 


puikus jausmas! Ir dar tas milžiniškas meniu pasirinkimas! 
Kartais išties sunku išsirinkti. Bet juk tu turi puikią galimy- 
bę paragauti ko nors nauja. Na, nebūtinai varlės šlaunelių 
su imbierų marmeladu. Ak, ir dar: servetėlė skirta ne nosiai 
išsipūsti, o po valgio (ar valgant) nusivalyti burną. 


BLOGAI v 


» Norint ką nors pasiekti, lenktis skersai stalo. 

» Taip prisikimšti burną, kad prireiks dešimt minučių 
viską sukramtyti: nepamiršk, kad tiek pat laiko 
negalėsi su niekuo bendrauti. 

» Plepėti pilna burna. Prisikimšus į burną daugiau 
nei 200 gramų, kalba tampa nebesuprantama! 

» Trigubas RBČC: riaugėjimas, bezdėjimas, čepsėjimas. 


GERAI A 


» Leisti kitiems kalbėti ir įdėmiai jų klausytis. 

» Kramtyti sučiaupta burna. 

» Mandagiai paprašyti ką nors paduoti nuo kito stalo 
galo. 

» Pagirti mamą ar namų šeimininką ir, jei buvo 
skanu, padėkoti. 


Vargas su peiliais ir šakutėmis 

PIRMOSIOS PAGALBOS PATARIMAS 
Kas kada naudojama? 


Gelbėkit, pagalvoji prašmatniame restorane; ką man daryti 
su tiek stalo įrankių? Kurią šakutę, kurį peilį ir kam naudoti? 
Jei pietus sudarys keli patiekalai, tada tikrai dešinėje, kairė- 
je ir viršuje tavo lėkštės bus daug įrankių. Visai paprasta: 
įrankiai, gulintys lėkštės viršuje, skirti desertui. O dešinėje 
ir kairėje gulintys peiliai ir šakutės kiekvienam patiekalui 
naudojami paeiliui nuo išorės lėkštės link. 


GERI TARPUSAVIO SANTYKIAI 


Draugai ir pažįstami 


22 


Maži elementarūs poelgiai daro didelį poveikį 
Trys burtažodžiai VISUOMET veiksmingi 


Klaudija (13) su savo tėvais sėdi restorane. 

- Man reikia druskos, - sako ji savo tėčiui. 

Tėtis nereaguoja. 

-Ei, ar apkurtai? Nagi, man reikia druskos! 

Tėtis trumpam nukreipia žvilgsnį nuo savo lėkštės ir valgo 
toliau. 

Klaudija įsiunta. Kodėl jis jai nepaduoda druskos? Na pa- 
galiau, jis griebia druskinę ir perduoda jai. 

- Pats laikas, - nepatenkinta sako Klaudija, - gruzdintos 


bulvytės visai be skonio. Man reikia dar ir kečupo. 


Burtažodžiai išties egzistuoja: prašau, ačiū ir atsiprašau. Jie 
nepaprastai palengvina gyvenimą. Jei nori iš kito ką nors 
gauti (naujų drabužių iš tėvų ar pasiskolinti iš draugo CD), 
vadinasi, tu turi prašymą. Kitas žmogus turi dėl tavęs kažką 
padaryti. Todėl tu prašai. Kodėl gi nepasakius „prašau tam, 
kurio tu prašai? Su šiomis šešiomis raidėmis atsiveria durys 
(ir ausys) į tai, ko tu nori. Daug paprasčiau, nei pasakytum: 
Ei, man reikia to ir to! Jei iš tavęs kas nors ko nors nori, ar ne 
lengviau sutikti, kai tai siejasi su „prašymu ? 

Tas pats ir su „ačiū . Noro išpildymas nėra savaime su- 
prantamas dalykas. Tas, kurio tu prašai, visuomet turi gali- 


mybę pasirinkti, ar išpildyti tavo prašymą, ar ne. Būdamas 


Geri tarpusavio santykiai 


blogai nusiteikęs, jis galėtų pasakyti ir „ne“... Tačiau jei jis 
tavo norą išpildo, vadinasi, jis dėl tavęs kažką padaro. Ir kai 
išgirsta „ačiū, žino, kad tu dėl to džiaugiesi. 

Trečiasis burtažodis „atsiprašau“ taip pat labai svarbus 
ko nors siekiant. Klaudija, supykdžiusi savo tėvą žodžiais 
„Ei, gal apkurtai?“, padėtį galėjo ištaisyti atsiprašydama. 
Tėvas jos atsiprašymą, žinoma, būtų priėmęs ir nebepykęs. 
Tačiau jis tik pagalvojo: kaip ji vėl šiandien elgiasi... Tai yra 
lemiamas žingsnis: su žodžiu „atsiprašau“ galima viską iš- 
taisyti ir vėl sudėlioti į savo vietas (tačiau tik tada, kai tai 


sakoma nuoširdžiai). 


PIRMOSIOS PAGALBOS PATARIMAS 
SorryP 


Dėl ko nors atsiprašyti tikrai nėra silpnumo ženklas. At- 
virkščiai — taip parodysi stiprybę ir pasitikėjimą savimi. 

Pripažindamas, kad blogai elgeisi, kitam parodysi pagar- 
bą. Ir tokios pat pagarbos sulauksi pats, jei kas nors su tavi- 
mi pasielgė kvailai. 

Tačiau tavo atsiprašymas turi būti sąžiningas. Piktu pasa- 
kymu ,, Na gerai jau, atsiprašau!“ nieko nepasieksi, nes kitas 
iškart pajus, kad esi nenuoširdus. 

Atsiprašyti - tai nereiškia žemintis ir padlaižiauti. Pasi- 


tikėjimas savimi yra privalomas! Atsiprašydamas pabandyk 


* Angl. - atsiprašau! 


Maži elementarūs poelgiai daro didelį poveikį 

savo priešininkui Žiūrėti į akis ir šypsotis. Taip vėl bus pa- 
siekta taika. 

Su atsiprašymu ilgai nedelsk. Kuo ilgiau lauksi, tuo sun- 
kiau tam bus rasti jėgų. Draugystei tada gali ateiti galas. 


Tarpusavio santykiai draugų kompanijoje 
Geras elgesys su draugais? 


Kaip tai suprasti? 


Mokyklos kiemas. Kajus, Uvė, Flo ir Martinas pasitraukė nuo- 
šalin, kad pasitartų, kuo užsiimti po pietų. 

- Aš už futbolą, - sako Martinas. 

— Ak nee, tik ne tai! - užprotestuoja Kajus, - futbolą jau 
žaidėme vakar. Šį kartą noriu daryti ką kita. O kaip dėl kino? 

— Ar ką įdomaus rodo? - nori žinoti Uvė. 

— Nežinau. 

Martinas laikosi savo: 

- Tik futbolas! 

Kajus prieštarauja: 

- Visada nori viską nuspręsti tu! Aš to nesuprantu. Turime 
balsuoti visi. 

Martinui tai nepatinka. 

— Kas tau negerai, avigalvi tu? Aš vyresnis! Pamiršai? Taigi 
aš sakau: futbolas! 

- Man nesvarbu, ką mes veiksim; futbolas ar kinas - man 
nusispjaut, - atitaria Uvė. 

- Man taip pat, - sako Flo. 

- Tai kaip jau ir nuspręsta, - triumfuoja Martinas. 


Kiekvienoje draugų kompanijoje yra tam tikra hierarchinė 
tvarka. Ji atsirado todėl, kad žmonės yra nevienodi. Marti- 


nas, pavyzdžiui, turi gana stiprią valią ir yra įpratęs nugalėti, 


Tarpusavio santykiai draugų kompanijoje 

todėl draugų kompanijoje jis tampa vadeiva. Kiti nėra tokie 
stiprūs. Tik Kajus kartkartėmis reiškia nepasitenkinimą. Ta- 
čiau šansų pasipriešinti Martinui jis turi mažai, nes Uvė ir 
Flo labiau linkusios likti tyliomis pakeleivėmis. Taigi Kajus 
visuomet lieka mažuma. 

Žodžiais „Kas tau negerai, avigalvi tu“ aiškiai buvo per- 
žengta riba, ar ne? Net ir tarp draugų turi galioti tam tikros 
mandagumo taisyklės. Tai vėlgi susiję su pagarba vienas 
kitam. 

Kartais pasitaiko, kad kas nors iš kompanijos yra išstu- 
miamas, o kiti net nepriimami. Tai gali atsitikti dėl įvairiau- 
sių priežasčių. Galbūt dėl to, kad jis dėvi nemadingus dra- 
bužius arba yra per storas, arba gauna per gerus pažymius 
ir dėl to vadinamas garbėtroška. Jeigu tu jautiesi atstumtas, 
tačiau būtinai nori priklausyti tai draugijai, pabandyk štai 
ką: būk ypač mielas ir dėmesingas kompanijos nariams, pa- 
klausk jų, pavyzdžiui, ką jie veikė savaitgalį ir mažiau kalbėk 
apie save. Kartais pažerk komplimentų, pavyzdžiui: Aš bū- 
čiau laimingas, jei galėčiau taip gerai kaip tu su šukom sugroti 
nacionalinį himną... Tačiau nepersistenk, kitaip tai bus pa- 
našu į padlaižiavimą. 

Jei nepaisant visko pastebi, kad jie vis tiek tave ignoruoja, 
tada lieka tik viena: pamiršti juos ir susirasti kitų draugų. 
Ir nebūtinai tai turi įvykti mokykloje. Dažnai dėl savo po- 
mėgių (sporto, šachmatų, kompiuterio, arklių...) užmezgami 
nauji kontaktai, kurie gali virsti tikra draugyste. Tačiau tau 
pačiam reikia tapti aktyviam. Iš nieko niekas neatsiranda. 


Geri tarpusavio santykiai 


BLOGAI v 


» Tu pašiepi kitus dėl jų išvaizdos, aprangos, 
rezultatų mokykloje. 

» Švaistaisi įžeidžiančiais keiksmažodžiais. 

» Perdėtai draugiškai padlaižiauji kompanijai ar jos 
lyderiui. 


GERAI A 


» Esi draugiškas ir dėmesingas, kartais pasakai 
komplimentą (nuoširdų). 

» Tu priešiniesi (žodžiais) neteisingam ir 
nedraugiškam elgesiui arba keiksmams. 

» Gerus draugus kartais, ne tik gimtadienio proga, 
pradžiugini maža dovanėle. 


28 


Happy Birthday? - klasiški vakarėliai 
Švęsti gimtadienius, kviesti ir būti 


kviečiamam į vakarėlius 


- Ar jau apsvarstei, ką norėtum pasikviesti į savo gimtadienio 
vakarėlį? - klausia savo dukters Sabinos ponia Bauman, - liko 
tik dvi savaitės. 

- Daaar dvi savaitės! Juk turiu galybę laiko. 

— Na, nepervertink savęs. Žinoma, tu ketini parašyti kvie- 
timus, ar ne? 

Sabina: 

- O ar reikia? 

- Ką reiškia reikia? - klausia ponia Bauman, - reikėti rei- 
kia tik ant klozeto. Tačiau pakvietimas padarys tavo draugėms 
gerą įspūdį. Tada jos žinos, kad džiaugiesi jų atėjimu. 

- Gerai jau, - tarė Sabina, - tačiau tik vieną pakvietimą. 
Kiek draugų galiu pasikviesti? 

- Na, jei tai nebus visa klasė... 

- Ne, žinoma, ne. Gabija ir Bjanka, šiaip ar taip, kvaišos, 
bet... ir, žinoma, tos iš džiazo šokių... manau, kad daugiau nei 
trisdešimt neturėtų būti. 

- Kiek? 


- Aišku, sudėjus kartu su draugais. 


3 Angl. - su gimimo diena. 


Geri tarpusavio santykiai 


Nusiteikęs vakarėliui? Na, tada pirmyn. Tai nebūtinai turi 
būti gimimo diena, galima surengti vakarėlį „šiaip“. Bet 
kuriuo atveju galioja viena taisyklė: gerai pasiruošus, pusė 
sėkmės jau tavo kišenėje - juk tai turi būti nepamirštamas 
įvykis, ar ne? 

Taigi pirmiausia kvietimas ir laiku - nuo savaitės iki de- 


šimt dienų prieš vakarėlį. 


PATIKRINIMAS 
Tai, kas turi būti įrašyta kvietime 


» Vakarėlio proga (gimimo diena, gautas didelis 
palikimas, pagaliau atostogos ar tiesiog šiaip...). 

» Data ir laikas (nuo kada iki kada). 

» Vakarėlio pobūdis, kad svečiai galėtų pasiruošti 
tam, kas jų laukia. „Pasiplepėjimas prie kavutės 
ir žvakių šviesos įsivaizduojamas kiek kitaip 
nei „diskoteka su spagečiais ir gruzdintomis 
bulvytėmis'. 

» Vakarėlis su nakvyne ar be jos? 

» Terminas, iki kada lauki sutikimo ar atsisakymo 
(keturios dienos iki vakarėlio). 

» Tavo adresas ir telefono numeris. 


Kvietimas paruoštas ir ši diena artėja. Kartu su savo mama ar 
abiem tėvais reikia sudaryti pirkinių sąrašą. Ar tarp tavo sve- 
čių yra diabetikų? Jie privalo valgyti ir gerti tik becukrius pro- 
duktus. O gal yra vegetarų, kurie nevalgo mėsos ir žuvies? 


Happy Birthday - klasiški vakarėliai 

Labai svarbu: nusiųsk savo kaimynams gražų atviruką 
vokelyje, pranešk jiems apie rengiamą vakarėlį ir pirmiausia 
atsiprašyk už galimą triukšmą. Ir parašyk savo telefono nu- 
merį tam atvejui, jei užsimiršę kartais per daug garsiai pa- 
leistumėt muziką. Kaimyno skambutis visuomet yra geriau 
nei policija už durų... 

Tada galima ir pradėti. Aišku, kai skambina, durų atida- 
ryti eini pats. Paimk iš svečių jų paltus ar švarkelius (prieš 
tai paruošk spintoje vietos!), supažindink tuos, kurie dar 
nepažįstami, taip pat ir su savo tėvais, parodyk jiems, kur 
tualetas. Jei gavai dovanų (gimimo diena), išpakuok jas do- 
vanojusiojo akivaizdoje, kad jis matytų, jog tu džiaugiesi ir 
tai vertini. Apie padėką mes jau šnekėjome. Jei tu, svečius 
priimantis šeimininkas, esi draugiškas ir dėmesingas, gali 
neabejoti, kad į kitus vakarėlius būsi irgi kviečiamas. 

O tada: Its partytime" 

Taigi dar keletas patarimų, jei į vakarėlį esi pakviestas 
TU. Kalbant apie drabužius, vakarėlio („normalaus ') nesu- 
gadinsi, jei apsirengsi taip, kaip dėvi paprastai. Tačiau gim- 
tadienio pobūviui apsirenk šventiškiau ar kiek kitaip nei 
kasdien. Dovanos dovanojamos tik ypatingomis progomis, 
pavyzdžiui, sveikinant su gimimo diena. Čia tu galėtum su- 
galvoti ką nors ypatinga, tai galėtų būti vakarėlio siurprizas. 
O jei gavai kvietimą, tačiau negali ar nenori ten eiti, laiku 
atsisakyk (tema apie pagarbą). 


* Angl. - laikas linksmintis! 


Geri tarpusavio santykiai 


PASITIKRINIMAS 
Idealus vakarėlis 


» Kvietimas: kada ir kam? Ant kokio popieriaus? 
Perduoti asmeniškai ar nusiųsti paštu (pasirūpinti 
vokais ir pašto ženklais)? 

» Valgių ir gėrimų pirkinių sąrašas. 

» Kokia bus vakarėlio programa? Pasirūpinti 
konkursinių žaidimų prizais. 

» Ar reikia pastumti kelis baldus, kad turėtumėte 
daugiau vietos? 

» Kortelės su vardais ant stalo? 

» Švarūs rankšluosčiai ir muilas tualete. 

» Kas viską sutvarkys? 

» Kitą dieną padėkoti visiems, kurie dalyvavo. 

» Jei kas padarys nuotraukų, tuo, kaip atminimu, 
džiaugsis kiekvienas. 

Pasitrauk šalin! 


Kaip reaguoji į nemandagius žmones? 


Regina (14) labai nerami ir susijaudinusi. Po valandos jos ap- 
lankyti ateis Aneta (16). Aneta dviem klasėm aukščiau nei 
Regina, tačiau iš kitos mokyklos. Susipažino jos diskotekoje. 
Regina visuomet žavėjosi vyresnėmis mergaitėmis - jos turi 
daugiau patirties ir visuomet gali papasakoti ką nors įdomaus. 
O šiandien Aneta pirmą kartą ateis pas Reginą. Ši galvoja: „O 
Švenčiausiasis, kaip atrodo mano kambarys! Būtinai turiu su- 
sitvarkyti“. Taigi ji ima rankioti besivoliojantį šlamštą ir sukti 
galvą, kur viską sukrovus. 

15.00valanda - laikas, dėl kurio buvo tartasi. Regina iš šal- 
dytuvo atneša gėrimus, paruošia stiklines. Traškučiai ir muzi- 
kiniai įrašai taip pat paruošti. „Aš taip nekantrauju, - mąsto 
Regina, - ką Aneta papasakos, kaip ji su berniukais...“ 

15 val. 15 min. Anetos dar nėra. 15 val. 25 min. Anetos nė 
kvapo. Regina po truputį darosi nervinga ir nuolat žvilgčioja į 
laikrodį. Nieko. Išmuša 16 val., paskui 16 val. 30 min., o Aneta 
vis nesirodo. Visiškai sumišusi, Regina čiumpa telefono ragelį. 
Ji juk turi Anetos telefono numerį. Atsiliepia mama. 

- Čia Regina. Aneta namie? 

- Ne, - sako mama, - ji su drauge kine ir namo grįš tik apie 
septintą. 


Tai tik mažutėlis pavyzdys, kaip NEGALIMA daryti. Nes bet 
kas panašaus į tai yra užgaulinga. Tačiau yra galybė skau- 


Geri tarpusavio santykiai | 


desnių pavyzdžių. Pavyzdžiui, įžeidžiantys keiksmažodžiai. 
„Bjaurybė“, „zombis“, „nežemiškas monstras“ čia yra patys 
taikiausi, kitus, aišku, Žinai pats, jų vardyti mums nereikia. 
Dingstis pasišaipyti iš kito žmogaus kokios nors kūno dalies 
trūkumo („raganosis“, „riebalų kalnas“, „kobra“), taip pat 
yra užgaulu ir nemandagu. 

Tyčiniai apsistumdymai ir smurtiniai užpuldinėjimai yra 
lygiai tiek pat nemandagu, kaip ir įžeidinėjimas žodžiais, o 
gal ir dvigubai nemandagiau. Klausimas tik, kaip tu reaguoji 
į tai, kai taip elgiamasi su tavimi? Duodi atgal? O gal gali su- 
sivaldyti, aiškiai išdėstyti savo nuomonę ir tada dingti? Apa- 
čioje mes išspausdinom Do-it-yuorself-Tes P, pagal kurį gali 
pasitikrinti, kiek esi konfliktiškas. 

Dar keli žodžiai apie engimą, nes kaip tik jis yra tarsi 
savotiška piktžolė. Tau tai gerai pažįstama: pusė klasiokų 
bjauriai elgiasi su klasės draugu. Už jo nugaros šnibžda tik- 
rus, pusiau tikrus ir išgalvotus dalykus. Kartais tai tikrai ne- 
tikusios istorijos, kuriomis kažkas yra nuolat penimas. Na, 
ir kaip tu elgiesi tokioje situacijoje? Dalyvauji šioje akcijoje 
ar... Pasitikrink save! (Iš savo atsakymų pats greitai suprasi, 


kiek esi konfliktiškas.) 


* Angl. - testas „Pasidaryk pats. 


Pasitrauk šalin! 

TESTAS 
Ar esi jautrus? 


Pirma situacija: Kažkas tavo klasės draugą užgaulioja 
bjauriausiais keiksmažodžiais. Ką tu darai? 

» Nesikišu, nes tai manęs neliečia. 

» Niekadėjui pasakau: 

- Ei, tučtuojau nustok. X tau visiškai nieko bloga 
nepadarė... 

Ir tada su koneveikiamu klasės draugu susitariu 
susitikti popiet. 


Antra situacija: Pamatai, kaip mokyklos kieme kuris 

nors taip piktai stumteli tavo geriausią draugą, kad 

šis suklumpa ir pargriūva. Kaip tu elgiesi? 

» Puolu prie skriaudiko ir pradedu muštynes. 

» Pasirūpinu savo geriausiu draugu ir aiškiai išsakau 
skriaudikui savo nuomonę. 


Trečia situacija: Tavo klasės draugas engiamas. Kaip 

tu elgiesi? 

» Prisidedu ir aš, nes vis tiek šio tipo negaliu pakęsti. 

» Stoju engiamojo pusėn, garsiai ir aiškiai, kad visi 
girdėtų, pasakau engėjui, koks šlykštus jo elgesys. 


MEILĖ - TIK PRADŽIA 


Santykiai ir partnerystė 

Pasiūlymas 


Sunkiausias sakinys tavo gyvenime 


Tai atsitiko. Nikolė (15) įsimylėjo. Blogai, gražu, iki ausų, ne- 
mirtinga. Ir dar Miro, kuriam taip pat 15 metų. Prieš dvi die- 
nas jis atėjo į klasę kaip naujokas. Kai Miro įžengė į klasę, 
Nikolė iškart pagalvojo: „Oho! Koks jis gražus! Tada pirmą 
kartą išgirdo jį kalbant. „O Dievuliau, - pamanė ji, - jis tikrai 
gali protingai šnekėti, nepainiodamas žodžių ir netauzydamas 
kvailysčių. Atrodo truputį nedrąsiai, tačiau tikriausiai ir aš to- 
kia būčiau, jei ateičiau į naują klasę.“ Kaskart pamačius Miro, 
Nikolė pajusdavo, kaip ima gurgti jos pilvas. Pasiekusi aukš- 
čiausią tašką, jausmų lavina prasiveržė tada, kai per pertrau- 
ką, atsitiktinai susitikus jos ir Miro žvilgsniams, jis jai nusi- 
šypsojo. Ši šypsena buvo skirta tik jai - Nikolė tai gerai žinojo. 
Nuo to karto jos sielą užvaldė katastrofos signalas. Mergaitė 
nuolat galvoja apie Miro, vos gali susikaupti per pamoką. Ji 
klausia patarimo savo geriausios draugės: 

- Ką man daryti, ką man daryti? Per pertraukas jis nuola- 
tos su kitais berniukais. Aš negaliu taip paprastai prie jo priei- 
ti ir užkalbinti. Ak, jis toks mielas! Jo akys, jo balsas, kaip jis 
juda, puiki figūra ir šitas raumeningas užpakaliukas... Ak, ką 
man daryti, kad jis atkreiptų į mane dėmesį? 


Visa tai, kas galioja Nikolei ir mergaitėms, galioja ir berniu- 
kams - jei jau kas pagavo į savo tinklus, ramybę pamiršk. 


Kai jis pažvelgia tau į akis, tu ištirpsti kaip kaušelis ledų, 


Meilė - tik pradžia 


esant 95 laipsnių temperatūrai. Širdies virpesiai tampa ne- 
bepakeliami, kalbi niekus, vos gali valgyti, blogai miegi. Tavo 
smegenis užvaldo tuštuma, o tavo pilve ratus suka trys tu- 
zinai biplanų. 

Tačiau tikrasis stresas tik prasideda. Nes tu nori, kad jis 
sužinotų apie tavo jausmus, ir svajoji, kad atsakytų tuo pa- 
čiu. Ir kuo dažniau jūsų žvilgsniai susitinka, tuo didesnis il- 
gesys. Tačiau tu vis dar nežinai, ką šis mielas jo žvilgsnis ar 
šypsena reiškia. Ši nežinia kartais gali tapti nebepakeliama. 

Taigi ką daryti? Pirmiausia nėra jokio patentuoto recep- 
to. Kiekviena beprasidedanti draugystė užsimezga vis kitaip, 
nes visi žmonės yra skirtingi. Tačiau yra keletas „karštų“ va- 
riantų, kuriuos galima išbandyti norint prieiti prie savo die- 
vinamo (dievinamosios). O gal tu nori dar trisdešimt metų 
tik žiūrėti? Žinoma, visa tai rizikinga, nes juk tu nežinai, ką 
jis tau jaučia. Tačiau kaip skamba gera patarlė? Kas nerizi- 
kuoja, tas... 

Nikolei turbūt reikėtų patarti, kad ji pabandytų (žengtų 
pirmą žingsnį) prisidėti prie būrelio, besikalbančio su Miro, 
nors tikriausiai viduje ją drasko noras pasikalbėti „tik“ su 
juo. Ji galėtų - ir tai galioja visiems, kurie pakliūva į pana- 
šią padėtį - pamėginti pirmąjį kontaktą užmegzti kiek įma- 
noma dažniau ieškant akių žvilgsnio ir taip pat dažnai besi- 
šypsant. Flirtas akimis - ar kada bandei? 

Jei į šypseną atsakoma, bet prieš tave stovintis mylima- 
sis nesiima iniciatyvos, ženk kitą žingsnį - pradėk asmeninį 
pokalbį. Kitaip nieko nebus - atrodys, kad tu ir toliau nori 
kentėti savo kunkuliuojančių jausmų saloje. Na, žinoma, 


Pasiūlymas 

tam reikia drąsos, netgi daug drąsos. Jei tu esi iš tų atsar- 
giųjų, pradėk šitaip: užkalbink jį ir pasakyk nekaltą kompli- 
mentą. Pavyzdžiui: Tavo marškinėliai šiandien puikūs! Ar ką 
nors panašaus. Tuo pat metu, žiūrėdama jam į akis, šypso- 
kis. Arba: Tu puikiai susidorojai su matematikos užduotim! Ir 
vėl šypsokis ir žiūrėk į akis! 

Iš jo reakcijos suprasi, kur šuo pakastas. Jei jis siunčia 
teigiamus signalus (pvz., pasako ačiū ir nusišypso arba tuoj 
pat pradeda su tavim kalbėtis), vadinasi, tavo ataka bent jau 
neliko nepastebėta, o gal tai pradžia to, ką tu norėtum toliau 
išplėtoti. Bet jeigu jis tik pakraipė pečius, nuobodžiai nusi- 
žiovavo ar liko tiesiog abejingas, vadinasi, ne viskas taip pui- 
ku, bent jau šią minutę. Tačiau tu gali pabandyti dar kartą. 

Tarkim, kad jūs pradėjote (dviejų) pokalbį ir viskas vyks- 
ta pagal planą: bendravimai dažnėja ir darosi vis malonesni, 
jūs kartkartėmis kažką dviese nuveikiate, susipažįstate ar- 
timiau, biplanai tavo pilve tampa vis smarkesni ir triukš- 
mingesni ir kada nors - tiesos minutė. Kelio atgal nebėra. 
Sakykim, jis prisipažįsta tave mylįs. Tada galas tavo ilgesin- 
goms kančioms ir jūs puolate vienas kitam į glėbį. Jei jis vis 
dar „neužsidegė“ ir tu nebegali ilgiau laukti, perimk inicia- 
tyvą į savo rankas. Tinkamu momentu sukaupk visą drąsą 
ir pasakyk jam, ką jau ilgą laiką nori prisipažinti. Tik tada, 
iš tiesų tik tada tu pamatysi, kaip jis į tai reaguoja ir ką tau 
jaučia. O sužinoti tu nori, ar ne? Net ir tuo atveju, jei tektų 
nusivilti. 


Meilė - tik pradžia 


BLOGAI v 


» Tu nedrąsiai slankioji aplink savo dievaitį ir tyliai 
kamuojiesi kitiems to nepastebint. 

» Bandai savo drastiškais poelgiais padaryti įspūdį. 

» Savo princui darai spaudimą: jei tu manęs 
neišklausysi, tau ką nors padarysiu. 


GERAI A 


» Paprašyti gerų draugų, kad pasiteirautų, ar tavo 
mylimasis laisvas. 

» Maži komplimentai kas dieną ir nuolatinis akių 
žvilgsnis - šiuos signalus supranta net didžiausias 
liurbis. 

» Dėmesys yra veiksmingiausias meilės 
prisipažinimas. Klausinėk savo dievaičio ir leisk 
jam plepėti mėgstamiausiomis temomis. Valandų 
valandas. Jis greitai pradės tave laikyti geriausiu 
savo pašnekovu. 

Likau kvailio vietoje 


Kaip man išgyventi nelaimingą meilę? 


Nikolė pasiryžo. Pirmiausia ji pabandė su Miro užmegzti kon- 
taktą akimis ir jam nusišypsoti. Tada, sukaupusi visą drąsą, 
pasakė jam kelis mažus komplimentus. Į tai Miro nesureaga- 
vo neigiamai ir abejingai, atvirkščiai, jai nusišypsojo. Žinoma, 
Nikolę tai padrąsino. Ir ji, sukaupusi visą drąsą, pasiteiravo 
Miro, ar jie negalėtų kada kartu nueiti į ledainę. Miro sutiko. 
Nikolės širdis vos nesprogo iš susijaudinimo. Pirmą kartą jie 
su Miro popietę praleis vieni! Po šio karto buvo ir kiti, ir Niko- 
lės susižavėjimas Miro vis augo. Galiausiai ji nebeištvėrė ir per 
vieną pasimatymą pasiryžo: 

- Miro, aš noriu tau kai ką prisipažinti. 

— Klausau tavęs! 

- Na... Žinai, man atrodo, kad aš beprotiškai tave įsimy- 
lėjau. 

Miro pažvelgė į Nikolę ir iš šio žvilgsnio Nikolė suprato, 
kad meilė nėra abipusė. Kitaip jis būtų spindėjęs iš laimės. Ta- 
čiau Miro pažvelgė į ją rimtu žvilgsniu ir pagaliau ištarė: 

- Oi, bijau, kad turim problemą. Nors tu ir labai miela, 
tačiau... man patinka vaikinai... 


Gaila, bet ir šitaip kartais nutinka. Panašiai būna skaudu, 
kai kuris nors vienas nutraukia jau užsimezgusius santykius. 
Tada jautiesi atsidūręs tarsi duobėje ir imi kovoti su didžiu- 
liu skausmu. Dar daugiau - gyvenimas tampa beprasmis. 
Tavo laimė, tave gali paguosti draugai arba draugės. 


Meilė - tik pradžia 


Vis dėlto svarbu, kaip tu pats į tai žiūrėsi. Kaip elgsiesi su 
tuo, kuris tave atstūmė ar padarė galą jūsų santykiams? Ži- 
noma, tu būsi nusiminęs, piktas ir įsižeidęs. O gal nusiteikęs 
kerštui? Labiausiai tu norėtum dabar jį (ją) prikulti ar kitaip 
atkeršyti už tai, ką tau padarė? Ši savijauta yra pateisinama ir 
normali. Kaip ir įsimylėjimas, taip ir nusivylimas meile yra 
labai stiprus jausmas. Bet kodėl kerštas? Tai tik dar labiau pa- 
blogintų situaciją. Juk tas kitas priešinsis, tada užvirusi košė 
prives prie negražių dalykų. Daug geriau,jei išlaikysi savo ver- 
tę. Tai lengviau pasakyti, nei padaryti, ir tokioje skausmingoje 
situacijoje atrodo neįmanoma. Vis dėlto tai labai padeda. 

Pirmiausia pabandyk savo dėmesį nukreipti į ką kita. Ben- 
drauk su draugais, tai tau padės užsimiršti. Tūnojimas vie- 
nam (vienai) namie ir liūdesys tik dar labiau sustiprins tavo 
skausmą. Tarkim, kad jūs, kuriems meilė nesibaigė laimingai, 
kiekvieną dieną matote vienas kitą mokykloje arba dar kur 
nors. Žinoma, tai provokuojanti situacija, nes kiekvieną kartą 
tau jį (ją) sutikus gelia širdį. Tačiau pabandyk su tuo susi- 
doroti išdidžiai ir geromis manieromis. Jei įmanoma, venk jo 
ar jos. Jei vis dėlto jums tenka susidurti, išlik ramus ir nepulk 
ant jo (jos). Taip, tai sunku. Tačiau daug geriau, nei, pavyz- 
džiui, pradurti jo (jos) dviračio padangas ar padaryti kažką 
panašaus. Išsaugodamas savo vertę, tu daug greičiau nurimsi 
ir atgausi pusiausvyrą, nei skatindamas blogus jausmus. 

Ir dar. Visuomet galvok apie tai, kad yra tiek daug puikių 
ir mielų merginų ir vaikinų! Kada nors tavo kelyje pasirodys 
ta tikroji arba tas tikrasis! Galbūt kaip tik tuomet, kai tu to 


mažiausiai tikėsiesi. 

BLOGAI v 


» Jautiesi pažemintas ir nusprendi atkeršyti, todėl 
užkuri tikrą pirtį. 

» Manai, kad pasaulio pabaiga visai arti, nes vienas 
iš 6 000 000 000 žmonių nenori tavęs mylėti labiau 
nei kiti. 

» Nusprendi: DAUGIAU NIEKADA GYVENIME! 
Meilė tau nebeegzistuoja. Šiandien. Rytoj. Visiems 


laikams! 


GERAI A 


» Pasakai sau, kad pasaulyje dar liko mažiausiai 
5 999 999 999 kitų, mielų žmonių, tarp kurių tikrai 
yra tau skirtasis. 

» Džiaugiesi tuo, kad dabar jau tikrai Žinai, jog 
šis žmogus skirtas ne tau, todėl negaišti laiko 
ilgėdamasis, o pradedi tau skirtojo paieškas... 

»Tu žinai - patirtis subrandina. Subrandina tai 
vienintelei, tikrajai, didžiajai meilei, kuri dar 
ateis, - o tam reikalinga visa tavo patirtis. Taip pat 


ir skausminga... 


Pažintis su tėvais 


Pragaras žemėje: tėvai 


Martinas turi naują simpatiją: Eleną. Jau trys savaitės, kaip 
abu vienas kitą labai įsimylėję. Artėja metas, kai Martinas tu- 
rės susipažinti su jos tėvais. Kartą ji vienoje knygoje perskaitė, 
kaip šitam sukrėtimui geriausia paruošti tėvus. Ir tai padaryti 
geriausia pagal UPP metodą: užsiminti, pranešti, pristatyti. 
Taigi iš pradžių ji darė užuominas, po kelių dienų išsamiau 
paaiškino, kiek laiko ji su Martinu pažįstama ir kas jis toks, o 
tada paklausė: 

- Ar galėčiau jį kada atsivesti? 

Tėvai iš pradžių buvo apstulbę. Paskui visi nutarė, kad 
Martinas ateis šeštadienio popietę. Elenos mama nupirko py- 
ragėlių. Ir štai jie keturiese jau sėdi svetainėje. („Tačiau tik 
trumpam, nes netrukus mes eisime į mano kambarį", - įspėjo 
prieš tai Elena savo tėvus.) Bendrauti buvo sunku, bet Elenos 
akys švietė. 

- Ką dirba tavo tėvai? - panoro sužinoti Elenos tėvas. 

Martinas susižvalgė su Elena. 

— Mano mama šiaip ne taip verčiasi dirbdama valytoja. 

— O tavo tėvas? 

— Mano tėvas? Nežinau. Aš jo niekada nepažinojau. 

— Aaa! - ištarė Elenos tėvas. 

- Gal dar kas nori pyragėlio? - paklausė mama. 


Pažintis su tėvais 

Ką daryti, jei patį pirmą kartą tau nepavyko jos arba jo tė- 
vams palikti gero įspūdžio? Pirmas kartas visada būna labai 
baisus. Juk ir savo mylimosios (mylimojo) tėvų nori būti 
pripažintas ir mėgstamas. Antraip tampa sudėtinga nuolat 
ten lankytis. 

Pirmiausia tu turi kai ką Žinoti: visiems tėvams tai yra 
tarsi naujas gyvenimo etapas, kai jų vaikas įsimyli ir ima tol- 
ti nuo namų. Juk dabar ne jie, tėvai, yra svarbiausi, o kitas 
žmogus. Pirmą kartą jie turi su tuo susitaikyti. Juos kamuo- 
ja praradimo baimė. O gal jie tiesiog bijo to, kas atsitiks, 
jei draugystei ateis galas - bijo, kad skaudaus nusivylimo ir 
meilės kančių tu neištversi. Arba baiminasi, kad per savo 
draugą (draugę) gali patekti į aplinką, kuri paskatins tave 
smurtauti, nusikalsti arba vartoti narkotikus. O gal jie pa- 
prasčiausiai mano, kad penkiolikmečiui užsiiminėti seksu 
dar per anksti. 

Kaip visuomet, išlik „kietas“ ir galvok: mano partneris 
turi patikti man, o ne mano tėvams (net jei to norėtum). 
Tai tavo gyvenimas. Ir tik tavo paties patirtis - gaila, bet jai 
priklauso ir nusivylimai - subrandins tave tolesniam gyve- 
nimui. 

Jei esi vienas tų, į kuriuos per pirmąją pažintį partnerio 
tėvai žiūrėjo kreivai ir nepasitikėdami, nesileisk suriečiamas 
į ožio ragą. Nesileisk sutrikdomas ir pasirodyk kuo geriau- 
siai. Būk jiems mandagus ir draugiškas ir parodyk, kad su 
jų sūnumi ar dukra elgiesi meiliai ir trokšti jam (jai) tik pa- 
ties geriausio (na, taip, to nebūtina įrodinėti glamonėmis jų 
akivaizdoje). 


Meilė - tik pradžia 


Vis dėlto reikia atsižvelgti ir į kai kurias smulkmenas, 
nes ne visi tėvai vienodi. Jų būna įvairių. Apačioje rasi testą, 
pagal kurį nuspręsi, kokiam tipui priklauso tavo ir jo (jos) 
tėvai. Patikrinę pagal šį testą savo tėvus, sužinosite, su kuo 
turite reikalą. Turėdami į ką orientuotis, galėsite atitinkamai 
elgtis. Tėvus taip pat kartais reikia auklėti. Ir jei tu tai trupu- 
tėlį darai, tavo partnerį jie pripažins lengviau, nes jie turbūt 
jau suprato, ką reiškia ugdyti pagarbą ir toleranciją. 


TESTAS 
Kokie tavo tėvai? 


Pirmiausia dėl vertinimo taškais: kiekvieną klausimą gali 
įvertinti nuo 1 iki 3 taškų. 

1 taškas: nepaisydami tavo nuomonės, tavo tėvai viską 
nusprendžia už tave. 

2 taškai: tavo tėvai su tavimi kalbasi. Nors jie bando tave 
įtikinėti, tačiau pritaria tavo galutiniam sprendimui. 

3 taškai: tavo tėvai visiškai nesikiša į tavo reikalus ir viską 


palieka spręsti tau. 


O štai klausimai: 
Kaip reaguotų tavo tėvai, jei tu... 


» „eidamas į mokyklą apsirengtum pernelyg 
provokuojamais drabužiais? 

» „namo grįžtum žaliai dažytais plaukais? 

» „„rūkytum? 

» „„Užsimanytum pernakvoti pas draugą (draugę)? | 

»... savo kišenpinigius norėtum išleisti tam, kam 
nederėtų? 

»... juos norėtum nakčiai išprašyti iš namų, kad tavo 
gimtadienio vakarėliui liktų „laisvas plotas“? 

» „norėtum pakeisti mokyklą? 

» „kiltų idėja savo kambario baldus pakeisti senais 
griozdais? 

» „visiškai neturi valios paruošti namų darbus ar 
pasirengti egzaminui? 

» „staiga atsisakai savo pomėgio (futbolo, jodinėjimo 
ar kito)? 

» „nori įgyti profesiją, kuri tau visai netinka? 

» „„nenusiteikęs bendroms sekmadienio iškyloms? 

» „nori vienas su draugais važiuoti atostogauti? 

» „„nesusitvarkai savo kambario? 

» „ieškai darbo, kad prisidurtum prie savo 
kišenpinigių? 


ĮVERTINIMAS 


Nuo 15 iki 22 taškų: 

Oi, tau kliuvo tikri diktatoriai. Nuoširdi užuojauta. Tai 
užtruks šiek tiek laiko, kol tu juos palenksi į savo pusę. Jie 
nepratę diskutuoti. Taip gali būti elgiamasi su mažais vai- 
kais, tačiau ne su jau beveik suaugusiais jaunuoliais. Jie turi 
išmokti leisti tau pačiam priimti sprendimus. Taip pat ir dėl 
partnerio pasirinkimo. Tau tai sunkus darbas ir kova, ta- 


Meilė - tik pradžia 


čiau kartais konkrečiais teigiamais pavyzdžiais ir veiksmais 
parodyk jiems, kad tu jau nebe vaikas, kurį reikia nuolatos 
globoti, o savimi pasirūpinti galintis jaunuolis. 


Nuo 23 iki 35 taškų: 

Nors tavo tėvai nėra šimtu procentu idealūs, tačiau jie 
stengiasi. Jie neverčia tavęs šokti pagal jų dūdelę, o kalbasi 
su tavimi ir bando rasti visiems tinkamą sprendimą. Žino- 
ma, jie turi savo nuomones (kurios nesutampa su tavo nuo- 
mone) ir dėl kai kurių dalykų kyla barnių. Tačiau tavo tėvai 
greit mokosi. Todėl galima būtų manyti, kad į tavo partnerį 
jie Žiūrės teigiamai. 


Nuo 36 iki 45 taškų: 

Kai kurie tavo tėvus laiko „kietais“. Tačiau atsargiai: 
galbūt jie per daug nerūpestingi ir nesidomi tavo reikalais. 
Tam tikras tolerancijos matas turi būti, o kas, jei tavo tėvai 
tavimi ir tavo problemomis visiškai nesidomi? Tada ir su 
tavo partneriu jie neužmegs gerų ar apskritai jokių santykių. 
Nepaisant to, tokie tėvai gali laimėti laurų vainiką. Tau tik 
reikia juos išmokyti labiau tavimi domėtis. Tą gali pastekti 
kalbėdamas su jais ir pasakodamas apie save. Prie pietų sta- 
lo, pavyzdžiui, jie tikrai nuo tavęs nebėgs! 


Pažintis su tėvais 

Nevaldoma aistra 
Kada myluojamasi, kur tai daroma 


ir kur to nederėtų daryti 


Kaip ir kiekvieną penktadienį, Volfgangas Hofmanas, sėdėda- 
mas automobilyje priešais mokyklą, laukė savo trylikametės 
dukters Anitos. Penktadienio popietę jam baigėsi darbo die- 
na, o mokykla stovėjo pakeliui į namus. Tai buvo puiki proga 
parvežti savo dukterį namo. Paprastai Anita laukdavo stote- 
lėje. Tačiau šiandien jos čia nebuvo. Keista, pagalvojo ponas 
Hofmanas, galbūt ji išvažiavo autobusu? Truputį nuošaliau 
ant suoliuko sėdėjo išsikėtojusi mokinių porelė, kuri aistringai 
bučiavosi. Anitos tėtis papurtė galvą. Ką kai kurie vaikai sau 
leidžia viešumoje! Turbūt tai apleisti mažyliai, iširusi šeima, 
narkotikai. Ko gero, šia tema reikės pakalbėti per tėvų susi- 
rinkimą, pamanė ponas Hofmanas. Staiga porelė atšlijo vie- 
nas nuo kito ir susikabinę rankomis ėmė artėti prie mašinos. 
NEGALI BUTI! Tai buvo jo Anita su berniuku! Jie dar kartą 
atsisveikino ilgu bučiniu ir Anita įsėdo į automobilį. 

- Sveikas, tėti! 

- Sakyk, - kreipėsi tėvas į Anitą, - ar būtina jums myluotis 
viešai? Jūs abu turite namus, kur netrukdomi galite susitikinė- 
ti. Ir kas jis toks apskritai? Trylikos metų ir jau... 


Na taip, užklupo. Tačiau ką reiškia „užklupo '? Ar uždrausta 
būti įsimylėjusiam ir tai išreikšti švelnumu? Žinoma, neuž- 


drausta. Tačiau ar reikia tai daryti visur (mokykloje, autobu- 


Meilė - tik pradžia 


se, prieš tėvus ir draugus)? Ir dar taip aistringai, kad žiūro- 
vams gali pasirodyti, jog tuoj nusimesite drabužius ir pulsite 
vienas ant kito? Nagi pripažinkim: ar ne geriau, kai niekas 
jūsų netrukdo? Meilė yra kai kas intymaus, nuoširdaus ir 
tik tarp jūsų. Galiausiai - kitų tai neliečia. Tačiau jei jūs pri- 
mygtinai jaučiate poreikį myluotis ne tik namie (ir kai jūsų 
prie mokyklos nelaukia tėtis automobilyje ar mama su par- 
uoštais pietumis ar vakariene), paieškokite nuošalaus suo- 
liuko parke ar kitos ramios vietelės, kur nebūtų žiūrovų. 

Švelnumas ir mylavimasis: ką daryti, jei vienas to nori, 
o kitas ne? Taip pasitaiko ir geriausiose šeimose. Tai visiš- 
kai normalu. Ne visų nuotaika tuo pačiu metu yra vienoda. 
Galbūt tu kraustaisi iš proto dėl blogo pažymio iš matema- 
tikos ar kas nors kitas tave suerzino ir visa tai dar turi „su- 
virškinti“. Tu paprasčiausiai nenusiteikęs glaustytis ir my- 
luotis, nes tavo mintys kažin kur kitur. Jei vienas iš dviejų 
kartais „tam“ nenusiteikęs, tai dar nereiškia, kad savo part- 
nerio nebemyli. Taip galvoti būtų visiška nesąmonė. Reikėtų 
parodyti pagarbą ir supratingumą ir pasiteirauti: kas gi tau 
taip kelia nerimą? Gal turi kokių problemų? Nes tai ir yra 
santykių pagrindas: būti pasirengusiam išklausyti kitą. Tada 
galėtumėte apie tai pasikalbėti. Galbūt taip ir nuotaika pasi- 
taisytų. Reikalauti švelnumo iš kito bet kuriuo metu niekas 
neturi teisės, nes tam visuomet reikalingi du žmonės, kurie 
vienodai jaučiasi. Ir tai be jokios abejonės geriau, nei tai, kad 
vienas kuris tai daro nenoromis ar priverstinai. 

BLOGAI v 


» Meilės „orgijos“ mokyklos kieme arba net 
klasėje. Geriausiu atveju susilauksi bukaprotiškų 
komentarų iš savo pavydžių klasiokų, o blogiausiu 
atveju mokytojas nuspręs imtis griežtesnės 
disciplinos. 

» Erotinis raivymasis baseine. Toks vaizdas 
sutrikdytų ne vieną berniuką. Ir ne kiekvienas gali 
reguliuoti savo fizinę hormonų reakciją į tai ar bent 
jau būti apsivilkęs plačias maudymosi kelnaites. 
Taigi užjausk tuos vargšus, kurie priversti į tai 
Žiūrėti. 

» Visokie įsismaginimai ten, kur gali pasirodyti tėvai 
ar kiti suaugę giminės. Atsižvelgdami į aplinkybes, 
jie tikrai pažiūrės, kas ten per „dalyviai . Paprastai 
suaugę laikyti liežuvio už dantų nesugeba... 


GERAI A 


» Kuo mažiau būsite trukdomi besimyluojant, tuo 
stipresnis bus jausmas. 

» Bet koks kūniškas kontaktas tik abiem norint. Ši 
taisyklė galioja visuomet! 

» Būti švelniam - nieko bloga, tačiau aplinkinius tai 
gali trikdyti. Ši praktinė vaizdinė pamoka gali ypač 
šokiruoti mažus vaikus. Taigi jokio „grabaliojimosi“ 
priešais vaikų darželį. 


Prašyčiau sąskaitos 
Kas, kada ir kaip moka 


Michaelis (14) šiandien eina į pirmą pasimatymą su Kristiana 
(14). Visą savaitę jis to siekė, bet Kristiana delsė ir vis neduo- 
davo atsakymo. Galų gale leidosi įkalbama. . 

- Tai susitinkam šiandien popiet pusę keturių kavinėje? 

- Aš ateisiu, - sako Kristiana, - tačiau turėsiu tik valandą 
laiko. S 

Abu ateina laiku. Michaelis labai didžiuojasi savimi, kad 
jam pavyko įkalbėti Kristianą eiti su juo į pasimatymą. Jie 
šnekučiuojasi apie mokyklą, koneveikia mokytojus, keičiasi 
naujausiais muzikos įrašais, šlerpia savo ledus. Po valandos, 
kai ateina laikas apmokėti sąskaitą, Michaelis, norėdamas pa- 
sirodyti tikru džentelmenu, taria: 

- Ar galiu užmokėti už abu? 

Kristiana truputį nustemba. Na, jis eina tiesiai prie tikslo. 
Ji truputį parausta, kurį laiką padelsia ir linkteli galva: 

- Okei, ačiu. 

- Ar susitiksime dar kada? 

- Bus matyti... 


Kaip yra iš tiesų, kuris turi mokėti? Michaelis nenorėjo pa- 
sirodyti šykštus per pirmąjį jo ir. Kristianos pasimatymą, 
juolab kad jis ir toliau planavo su ja susitikinėti. Tačiau kaip 
elgtis tokiose situacijose su pinigais? Kuris moka, kai abu 
kur nors eina? Tie laikai, kai merginą kviesti turėdavo vai- 

kinas, jau seniai praėjo. O ir gerai, kad lyčių lygybė atsikra- 
tė kai kurių senamadiškų atgyvenų. Tačiau ar gali vaikinas 
merginą kviesti (į kiną, diskoteką...)? 

Žinoma, jei dabar jo finansinė padėtis gera. Taip pat ir 
mergina gali pakviesti vaikiną. Juk santykiai remiasi lygybe, 
ar ne? Tik būk atsargi, kai vaikinas nori visada mokėti už 
tave. Finansinė priklausomybė gali tapti pavojinga, nes per 
tą laiką, kol jūs.vienas kito dar gerai nepažįstate, savo dosnu- 
mą jis gali panaudoti kaip spaudimo priemonę. 

Beje, jūs galite mokėti kiekvienas už save arba sumą daly- 
ti pusiau. Ką daryti, jei abu turite pinigų stambiomis kupiū- 
romis? Galite truputį vienas iš kito pasiskolinti. Jei esi tas, 
kuris skolinasi iš savo partnerio, turi nepamiršti netrukus 
skolą grąžinti. Skolos yra garbės skolos. Kitaip gali kilti ne- 
pasitenkinimas, o to tu turėtum vengti. 


BLOGAI v 


» Jei tu, būdamas vaikinas, sakai: mūsų santykių 
šeimininkas esu aš, todėl ir moku visada aš. 

» Jei tu, būdama mergina, galvoji: šiaip ar taip, pinigų 
daugiau turi jis, todėl gali sau ramiai mokėti. 

» Negrąžinti skolos ar delsti tai padaryti. 


GERAI a 


» Jei tavo finansinė padėtis dabar nebloga, gali 
nudžiuginti savo partnerį kvietimu. 


Meilė - tik pradžia 


» Puikus patarimas: jei nori labai nustebinti, 
trumpam atsiprašyk („Man reikia į tualetą“) ir 
partneriui nematant sumokėk padavėjui. Kai jau 
ruošitės išeiti, pasakyk: jau sumokėta! 

» Atkreipti dėmesį į tai, kad kviesdami vienas kitą jūs 
išlaikote santykių lygybę. 


ATSARGIAI, MINŲ LAUKAS! 


Tėvai ir kitos katastrofos 

Visuomet vilkėk švariais apatiniais 
Kodėl tėvai pyksta. Ir kaip juos supykdyti 


Rudigeris Štatmiuleris praveria savo sūnaus Kristiano (12) 
duris ir užriaumoja: 

- Kodėl tu niekada nepadarai to, kas tau sakoma? 

Tyla. Kristianas, užmerkęs akis ir su ausinėmis, guli ant 
savo lovos. Jis lėtai pasisuka, pamato tėtį ir nusiima ausines. 

- Ką? 

- Tu dar vis nenupjovei vejos! 

- Taip, taip... 

Tėvas visai įsiunta. 

- Ir savo kambarį galėtum kartais susitvarkyti. Atrodo kaip 
tikra kiaulidė. Bent jau susirink nuo grindų savo pradvisusius 
apatinius ir įmesk juos į skalbinių krepšį. 

Kristiano tėvas išlekia iš kambario, paskui save trenkda- 
mas durimis. Kristianas vėl užsideda ausines... 


Tipiški tėvai. Nervingi iki kaulų smegenų. Jie niekada nepa- 
lieka tavęs ramybėje - visada ko nors reikalauja. Kaip tau jų 
atsikratyti? 

Atsikratyti tu jų negalėsi, juolab kad kol tu neturi aštuo- 
niolikos, jie už tave atsakingi. Bet jūs galite nustatyti savo 
taisykles, kad ateityje taip dažnai nekiltų stresinių ir konflik- 
tiškų situacijų. Šios taisyklės susijusios su abipuse pagarba. 
Pavyzdžiui, jūs galėtumėte susitarti štai dėl ko: visuomet, 
kai tu norėsi ramiai pabūti ir kad prie tavęs niekas kvailai 


Atsargiai, minų laukas! 


nesikabinėtų, ant kambario durų pakabink raudoną lempą 
arba žibintą. Arba prie marškinių prisek raudoną ženklelį. 
Tą patį gali padaryti ir tavo tėvai arba broliai ar seserys, kai 
norės ramybės. 

Jei atsiranda kokių užduočių - nupjauti veją, sutvarkyti 
kambarius ar ką nors panašaus - pabandyk derėtis: gerai, 
padarysiu tai iki tada ar iki tada (taip, bet ne po pusės metų). 
Susitarkite dėl laiko, per kurį atliksi darbus. Šio termino tu 
privalai laikytis, tada jie matys, kad tavimi galima pasikliau- 
ti. Pamatysi, kaip tai palengvins tau ateitį. 

Ir jei jūs, nepaisant visko, vis tiek nesutariate, patiriate 
stresą ir riaumojate vienas ant kito - darykite mažas per- 
traukėles. Tiesiog pasakykite: prašau pertraukėlės. Tada visi 
išsiskirstys kas sau, o po pusvalandžio, visiems aprimus, bus 
galima ieškoti kompromiso. 


IR DAR... 
„tėvus labiausiai šokiruoja, kai jų vaikai... 


» ... vartoja narkotikus ir (ar) jais prekiauja. 
» ..„vagiliauja. 

» „„mokykloje sučiumpami sukčiaujant. 

» „.„vienas prieš kitą brutaliai smurtauja. 

Nespėjau į paskutinį autobusą 


Kada turėčiau grįžti namo? 


Kajus (15) dar visiškai nenusiteikęs palikti vakarėlio, nors kaip 
tik dabar jam reikia suspėti į autobusą, kad sutartu laiku grįž- 
tų namo. Bet kaip tik šią minutę tokia puiki nuotaika ir dar 
šita nedidukė blondinė už nugaros... Mane parveš Dominykas 
su savo mopedu, pagalvojo Kajus, o namie pasakysiu, kad ne- 
spėjau į paskutinį autobusą. Vidurnaktis. Per gyvenvietę reak- 
tyviniu greičiu lekia dešimt mopedų, kai kurie iš jų su naujo- 
viškais motorais, kurie skleidžia itin didelį triukšmą. Kolona 
sustoja prie Kajaus namų. Keliuose namuose įsižiebia šviesos. 
Kajus nušoka nuo mopedo sėdynės ir garsiai atsisveikina, kad 
per motorų burzgimą jį girdėtų kiti. Tada lengvai apgirtęs nu- 
linguoja prie namo durų. Jo draugeliai apsuka dar vieną gar- 
bės ratą ir nuskrieja toliau. Kajus įnirtingai ieško durų rakto. 
Kai durys atsidaro, apšviestame prieangyje su pižama stovi jo 
tėtis... 


Kaip kvailai viskas baigėsi. Aš noriu laisvės, galvoji tu, už 
save noriu spręsti pats. Tačiau jei buvo sutarta, kada grįžti 
namo? Tada tavo tėvai jaudinasi - ir stipriai, nors galbūt 
tas jaudulys ir nepagrįstas. Juk galėjo kas nors atsitikti, 
mano jie. 

Žinoma, būtų puiku, jei kiekvienas galėtų elgtis pagal 
nuotaiką ir taip, kaip jam šauna į galvą. O gal atvirkščiai - ne 
taip ir puiku, kai niekas nesilaiko susitarimų ir taisyklių? Įsi- 


Atsargiai, minų laukas! 


vaizduok, kad per pietus (ar vakare) grįžti namo ir, kaip jau 
įpratęs, tam tikrą valandą lauki valgio. Tačiau tuo metu tavo 
mama guli vonioje ir nuobodžiai galvoja: Ak, šiandien visai 
neturiu nuotaikos ką nors gaminti... Arba įsivaizduok sau: 
jūsų mokytojas, baigiantis pamokai, sako: Man dar liko dvi 
valandos iki kirpykloje numatyto laiko. Taigi, kad nelikčiau 
vienas, visi šiandien sėdėsime čia iki trijų... Juk būtų nekas, ar 
ne? Ne, taip negali būti. 

Taigi tarp žmonių egzistuoja tam tikri susitarimai ir san- 
dėriai. Ir jų visų reikia laikytis, kitaip žemėje kils chaosas. 
O chaosas tau mažiausiai reikalingas. 

Grįžkime prie punktualumo. Jei susitarei dėl kažko, su- 
sitarimo turi laikytis. Tačiau tu galvoji, kad nustatytas laikas 
grįžti namo tau per ankstyvas? (Aš visada pirmasis dingstu iš 
vakarėlio ir dėl to jaučiuosi kvailai prieš kitus.) Tada derėkis 
su tėvais, papasakok, kaip tu jautiesi, kad jie tave suprastų. 
Tik nepersistenk su savo reikalavimais! Nereikalauk laiko 
iki trečios valandos nakties! Pasisiūlyk už tai padaryti ko- 
kią paslaugą. Pavyzdžiui, savanoriškai atlikti namų ruošos 
darbus. Tokie dalykai visuomet daro įspūdį ir smarkiai pa- 
didina tavo šansus kažką gauti. Duoti ir imti: jei tai įsigalės, 
žingsnis po žingsnio išsikovosi daugiau laisvių. Jei pasirody- 
si patikimas ir laikysiesi duoto žodžio, tavo tėvai ims tavimi 
pasitikėti ir galvos: Iš tiesų mes galime juo pasikliauti. Jei mus 
pavesi, per kitas derybas turėsi nemalonumų... 

Ir pasistenk, kad tavo tėvai visuomet žinotų, kur tu esi. 
Tai labai svarbu. Jei jie to nežino, labai jaudinasi. Tokie jau 
jie yra. Atleisk jiems, nes iš tiesų gali kas nors atsitikti (tave 


Nespėjau į paskutinį autobusą 


59 


pervažiavo mašina ir tu guli kur nors be sąmonės...). Nelai- 
kyk jų nežinioje. Taip pat ir tuo atveju, kai vėluoji dėl kokios 
nors priežasties - sugedo autobusas, turi pasirūpinti drauge 
Nikole, kuriai kraujuoja nosis ar dar kas nors. Tuoj pat pa- 
skambink į namus ir paaiškink priežastį. Tavo tėvai supras 
ir bus dėkingi, kad pranešei. Užsidirbsi pliusą. 


BLOGAI v 


» Nesilaikai susitarimo. 
» Paskambini tėvams ir papasakoji išgalvotą istoriją, 
kodėl vėluoji namo. 


GERAI A 


» Jei žinai, kad artimiausiu metu teks atlikti svarbų 
reikalą, dėl kurio turėsi užtrukti, pabandyk 
išsiderėti, kad galėtum sau „susitaupyti“ laiko. 

» Jei vakarėlis nuobodus, tiesiog išeik iš jo anksčiau. 
Tavo tėvai nustebs, jaus tau pagarbą ir džiaugsis, 
kad ne visada būtinai išnaudoji laiko limitą. 


Su didele užuojauta... 


Ligoninė ir laidotuvės - aukštoji atidumo mokykla 


Kornelijos draugę Tamarą (15) guldo į ligoninę apendicito 
operacijai. Nieko ypatinga šiais laikais, bet vis tiek nemalonu. 
Praėjus dienai po operacijos, Kornelija svarsto, ar derėtų jai 
aplankyti Tamarą. Ji tikriausiai nudžiugtų. Tačiau Kornelija 
dar niekada nieko nelankė ligoninėje ir iš pasakojimų susi- 
darė vaizdą, kad tai kažkas siaubinga. Vien ligoninės kvapas 
ką reiškia. Ir dar tie ligoniai, kuriuos sutinki, šita kančia... Ir 
apie ką kalbėti prie ligos patalo? O jei Tamara vis dar jaučiasi 
blogai ir nepageidauja jokių lankytojų? Kornelija vis delsia ir 
delsia, kol galiausiai apie tai pasikalba su mama. Ši apie tai 
turi aiškią nuomonę. 

- Ar ji tavo draugė? 

- Žinoma! 

- Tai eik pas ją. 


Ligoninės baimė yra natūralus dalykas. Tačiau nesinori, 
kad tai būtų siejama su kitų žmonių sielvartu. O jei tai tavo 
draugė, draugas ar giminaitis? Tada reikėtų save nugalėti ir 
kitam savo apsilankymu parodyti užuojautą. Jis tikriausiai 
apsidžiaugs. Tiesa, yra kelios taisyklės, į kurias turėtum at- 
kreipti dėmesį. 

Visų pirma pasiteirauk (ligonio giminaičių arba paskam- 
bink į ligoninės skyrių), ar ligonis jau gali priimti lankyto- 
jus. Tuo atveju, jei ligonis prie lovos turi telefoną, skambtelk 

ir paklausk, ar galima jį aplankyti ir kada būtų galima tai 
padaryti. Laikykis nurodytų lankymo valandų. Lauktuvėms 
galėtum nunešti ką nors skaityti. Jau sėdėdamas prie ligonio 
lovos pirmiausia pasiteirauk, kaip jis jaučiasi. Iškart paste- 
bėsi, ar ligonis noriai kalba apie savo ligą, ar mieliau norėtų 
pašnekėti apie ką kita. Į tai turi atsižvelgti. Jei jis išvis mažai 
kalba, papasakok truputį apie save, tačiau, kiek įmanoma, tik 
teigiamus dalykus. Juk tu nenori jam arba jai dar labiau su- 
gadinti nuotaiką. Ligonio lankymas neturi trukti ilgiau nei 
pusvalandį. Ligoniui reikalinga ramybė. Artimiausi giminės 
(jei ligonis jau sveiksta) gali pabūti ir ilgiau. Taip pat svarbūs 
nurodymai: mobilieji telefonai ligoninėse nepageidaujami, 
nes jie gali trikdyti jautrių medicinos įrenginių darbą. Ligo- 
ninėje nerūkoma. 

Atsitiko blogiausia: kas nors iš giminių ar draugų mirė ir 
tau reikia eiti į laidotuves. Tai dar nemaloniau, nei ligoninė. 
Be to, tai labai liūdnas dalykas. Tačiau ateidamas tu parody- 
si, kad mirusysis tau kažką reiškė, ir artimiesiems pareik- 
ši užuojautą. Ką tu apsirengsi? Jei neturi juodų drabužių, 
tiks ir tamsiai mėlynos ar pilkos kelnės (sijonas), suknelė ir 
tokios pat spalvos uždara viršutinė dalis. Tik ne tie ryškūs 
marškinėliai, kuriuos dėvi eidamas į diskoteką. 

Kartais pranešime apie mirtį būna parašyta: Užuojautų 
atsisakome. Yra užuojautų lapas. Tai *reiškia, kad artimieji 
nenori, kad kas nors jiems prie karsto reikštų užuojautą ir 
spaustų rankas. Su savo skausmu jie mieliau nori susidoroti 
vieni. Vietoj to yra užuojautų lapas, kuriame kiekvienas gali 
ją pareikšti. 


Atsargiai, minų laukas! 


Į laidotuves tikriausiai eisi ne vienas, su tavimi galbūt eis 
tėvai ar draugai. Taip tu jausiesi tvirčiau. Laidotuvių be aša- 
rų nebūna. Ir jei tau pačiam norisi verkti — yerk. Niekas ne- 
turi drovėtis savo liūdesio. Dėl visa ko pasiimk šiam atvejui 
vieną ar kelias nosinaites. 

Po gedulingos ceremonijos visi dalyvavusieji dažniausiai 
lydi karstą į kapines (jei mirusysis ten laidojamas). Tada tik- 
riausiai kas nors pasakys trumpą kalbą ir karstas bus nuleis- 
tas į kapo duobę. Dažnai laidotuvių svečiai po vieną prieina 
prie atviro kapo ir meta ant karsto saujelę žemės ar gšlių. 
Tačiau kiekviena gedulinga ceremonija yra skirtinga ir kiek- 
viena religinė bendruomenė turi savo papročius. 

Jei mirusysis tau buvo labai artimas, be dalyvavimo lai- 
dotuvėse ir užuojautos pareiškimo užuojautų lape kitiems 
artimiesiems dar gali parašyti užuojautos laišką. Pakanka 
kuklaus balto atviruko ir kelių nuoširdžių žodžių. 


PIRMOSIOS PAGALBOS PATARIMAS 
Ką man derėtų atnešti ligoniui? 


Tik jokių gėlių. Ligoninių staleliai per maži gėlynams, o ir 
sesutėms nepatinka nuolatos ieškoti vazų gėlėms. Be to, ne- 
mažai ligonių alergiški bet kokioms žiedadulkėms. Daug ge- 
riau skaitiniai (tik lengvo turinio ir jokių mokslinių). O ge- 
riausios lauktuvės būtų maži saldainiukai, kurie numalšintų 
vilko apetitą (išimtis diabetikai ir pacientai su skrandžio 
negalavimais). Tokios alkio atakos užpuola kiekvieną, kuris 
nieko geresnio neveikia, tik guli lovoje ir sveiksta. 


KOLEKTYVAS IR ABIPUSĖ TOLERANCIJA 
Kaip išgyventi mokykloje ir darbe 

Darbas priklauso man! 
Kaip gauti išsilavinimą ir darbo vietą. 


Ir kodėl pažymiai čia ne tokie svarbūs 


Kada nors ateina laikas baigti mokyklą. Taip atsitiko ir Floria- 
nui (16). Jau ilgą laiką Floriano tėvai ir jis pats svarsto, kokią 
profesiją pasirinkti. Floriano tėvas turi staliaus dirbtuvę, to- 
dėl labiausiai norėtų, kad sūnus jo įmonėje išmoktų staliaus 
amato ir vėliau perimtų jo verslą. Tačiau to Florianas visiškai 
negali įsivaizduoti. Jį labiau domina kompiuteriai. Progra- 
muotojas, mąsto Florianas, štai kuo aš norėčiau būti! Arba 
kompiuterinių žaidimų kūrėjas. Rinkai pateikti savo kūrybos 
žaidimus. Arba sistemos administratorius - rūpinčiausi visos 
įmonės elektroninių duomenų tvarkymu. Bet kuriuo atveju 
tai turėtų būti susiję su kompiuteriais - Florianas tvirtai apsi- 
sprendė, net jei tėvas tuo ir nesižavi. 


Taip kartais nutinka: tėvai kitaip įsivaizduoja tavo su pro- 
fesija susijusią ateitį, nei tu pats. Aišku, kad Floriano tėvas, 
kai išeis į pensiją, norėtų turėti savo staliaus dirbtuvės pa- 
veldėtoją. Ir kad tas paveldėtojas būtų iš šeimos, nes tai turi 
likti šeimos verslu. Taip jis mąsto. Tačiau Floriano dirbtuvė 
nedomina. Jis - tikras kompiuterių maniakas ir nori, kad 
dabartinis hobis taptų jo profesija. 

Jei ir tu svarstai, ką turėtum veikti baigęs mokyklą, čia 
rasi kelis svarbius patarimus, kaip išvengti nemielo gyveni- 


mo, pasirinkus netinkamą profesiją. Taip pat kelis patari- 


Kolektyvas ir abipusė tolerancija 


mus, kaip gerai pasiruošti ieškant kur studijuoti ar darbo 
vietos — taip tu pasieksi to, ko nori ir apie ką svajoji. 

Visų pirma - pažvelk į save veidrodyje. Ne, ne į išorę. 
Pažvelk į savo vidų ir paklausk savęs (nors gal tu jau seniai 
žinai atsakymus), kokie tavo interesai, sugebėjimai ir talen- 
tai? Kokioje srityje įsivaizduoji save dirbantį ilgą savo gyve- 
nimo tarpsnį ir taip uždirbantį pinigus, o kartu ir suteikiantį 
sau malonumą? Darbas tau turi būti malonus. O malonus 
jis bus tik tuomet, jei atitiks tavo interesus ir sugebėjimus. 
Pirmiausia į šiuos klausimus turi atsakyti pats sau. Tačiau 
jei tėvai tave stumia į priešingą pusę ar nori įpiršti tau kitą 
specialybę, kuri tavęs nė per nago juodymą nedomina, turi 
jiems paaiškinti, kad tai tavo gyvenimas ir ateitis. 

Taigi tu jau apsisprendei ir radai savo tikslą, kurio sieksi. 
Imkime Floriano pavyzdį: kompiuterinė technika. Šį pavyz- 
dį pakeisk tuo, kas tau tinka. Veiksmų seka, kuri tau padės 
įgyti išsilavinimą ar gauti darbo vietą, yra ta pati. Visų pirma 
pasidomėk savo vietovėje esančiomis firmomis, kurių veikla 
atitinka tavo siekius (pavartyk telefonų knygą arba pramo- 
nės šakų sąrašą, apsilankyk darbo biržoje...). Sužinok, kur 
rengiami tam tikros srities specialistai. Tiesiog paskambink į 
personalo skyrių. O čia jau priklausys nuo tavęs, ar sugebėsi 
išsiskirti iš kitų suinteresuotų asmenų. Svarbu ne tik tai, kas 
sakoma, bet ir kaip sakoma. Gali būti, kad paskambinai tai 
firmai, kuriai reikia kaip tik TAVĘS! Taigi devizas toks: pasi- 
rodyk kuo geriausiai. Būk mandagus, draugiškas, įdėmus ir 
paslaugus. Ir jei jie tikrai turi laisvą darbo vietą, pasiteirauk, 
ar negalėtum atsiųsti savo pareiškimui dėl darbo reikalingų 

dokumentų. Paminėk savo vardą, kad ponia ar ponas jį pasi- 
žymėtų kitoje bylos pusėje. Tada ji (ar jis) tave atsimins, kai 
galiausiai ten atsidurs tavo dokumentai. 

Baisusis laukimas. Ar jie paskambins? O gal visus doku- 
mentus grąžins atgal? Taip, žudantis laukimas. Tačiau tu turi 
visa tai praeiti. Kada nors tau pasiseks ir tu sulauksi taip 
ilgai laukto skambučio: Mes mielai norėtume pakviesti jus į 
pokalbį dėl darbo... Jabadabadūuu! Pirmoji kliūtis įveikta. 
Dabar bus kur kas rimčiau. 


AUKSO VERTĖS PATARIMAI 
Pokalbis dėl darbo 


Pabandyk dar iki šio pokalbio sužinoti apie šią firmą kuo 
daugiau: pavyzdžiui, kiek ten dirba darbuotojų, ar firma dar 
turi kur savo filialų (galbūt užsienyje, o tai būtų naudinga 
tavo tolesnei karjerai) ir t. t. Informacijos gauk kiek įmano- 
ma daugiau, taip tavo pokalbis bus sėkmingesnis. 

Taigi toliau. Tu nerviniesi? Visiškai suprantama. Nors 
pasakyti lengviau, nei padaryti, tačiau kuo labiau savimi pa- 
sitikintis ir užtikrintas pasirodysi, tuo daugiau turėsi šansų 
šį darbą gauti. Pabandyk išlikti visiškai ramus. Ir štai tu sėdi 
prieš žmogų ar žmones, kurie tavimi domisi. Iki šio momen- 
to tu puikiai susitvarkei, sveikinam! Žmonės iš firmos per- 
žiūrėjo tavo dokumentus. Tu turėjai šiokių tokių abejonių, 
nes keli išsilavinimo atestato pažymiai nebuvo patys geriau- 
si. Tai tu dabar turi užglaistyti savo puikiu pasirodymu. Juk 
pažymiai — tai dar ne pats svarbiausias dalykas! Darbdavys 

dažnai labiau vertina naujo darbuotojo (žinoma, turinčio 
išsilavinimą) žmogišką pritapimą prie kolektyvo. Nuo to, 
kokį įspūdį paliksi pokalbio metu, tikriausiai priklausys, ar 
gausi darbo vietą arba galimybę siekti išsilavinimo. 
Pagrindinė slapta taisyklė - ne, ne tokia ji ir slapta - vi- 
sada būti draugiškam ir mandagiam, nekramtyti nagų (tai 
vis tiek nepadės), kalbant nežvilgčioti į stalo paviršių, grin- 
dis, lubas ar pro langą. Ir kadangi tu esi gerai pasirengęs, 
gali įterpti: girdėjau, kad turite filialą Indonezijoje?.. (Žino- 
ma, tai turi būti tiesa.) Tai daro įspūdį. Jei tau siūloma ko 
nors išgerti, priimk tai ir padėkok. Ir jei tu per prisistatymą 
įsidėmėjai ponių ir ponų vardus, per pokalbį kreipkis į juos 
vardais. Tai taip pat padidins tavo šansus. Tada jie pastebės: 
oho, jis arba ji buvo dėmesingas ir įsidėmėjo mūsų vardus. 
Tai jiems patiks — ir tau taip pat, jei tu, pasinaudojęs šiais 
patarimais, gausi darbo vietą. Pabaigoje tu draugiškai at- 
sisveikinsi, padėkosi už malonų pokalbį ir paklausi, kada 
laukti jų sprendimo. Po tokio pasirodymo tavo galimybės 


labai didelės. 


BLOGAI v 


» Visų blogiausia - būti nepunktualiam! Tada gali 
apsigręžęs eiti iš kur atėjęs. | 

» Pokalbio pradžioje klausti apie atlyginimą, 
atostogas ir lengvatas - tai klasikinės klaidos. 

» Iš didelio jaudulio neišleisti nė garso. 

» Iš didelio jaudulio taukšti niekus. 


Darbas priklauso man! 

» Žiaumoti kramtomąją gumą - tai beveik taip pat 
blogai, kaip nosies krapštymas. 

» Leisti akims klaidžioti po visą patalpą arba, kai 
pašnekovas kalba, tyrinėti savo rankos pirštų 
nagus. 


GERAI A 


» Iš anksto suformuluoti klausimus, kuriuos tu 


pateiksi pokalbio metu. Tai parodys, kad tu apie šią 


firmą gerai informuotas. 

» Turėti įtikinamą paaiškinimą dėl blogų atestato 
pažymių. 

» Pašnekovui užduoti klausimus, kad jis galėtų 
kalbėti. Kuo daugiau jis pats kalbės, tuo maloniau 
prisimins tave kaip gerą pašnekesio dalyvį. 

» Įsidėmėti pašnekovo vardą ir juo kreiptis per 
pokalbį. 

» Pokalbio pabaigoje padėkoti už laiką, kurį tavo 
pašnekovas tau skyrė. 

» Pasipuošti, tačiau ne per ryškiai - geriausia atrodyti 
taip, kaip ir kiti darbuotojai - iš bėdos nueik prieš 
tai apsižvalgyti. 

» Ateiti 5-10 minučių anksčiau sutarto laiko - į 
biurą, ne prie įmonės įėjimo. 


Laba diena, aš čia naujokas... 
Pirmoji diena naujoje mokykloje, 


klasėje, darbovietėje 


Rytą Raineris Nikelis punktualiai išlaipina savo sūnų Matėjų 
(13) priešais naująją gimnazijos mokyklą. Šiandien pirmoji 
mokslo metų diena po vasaros atostogų. Ši diena Matėjui taip 
pat ir pirmoji diena šioje mokykloje, nes jo šeima tik neseniai 
persikėlė į šį miestą. Ieškodamas sekretoriato jis jaučiasi tru- 
putį nedrąsiai. Jam atrodo, lyg visi į jį spoksotų. Pagaliau jis 
sustoja priešais mokyklos direktoriaus kabineto duris, atsar- 
giai pabeldžia ir įeina į vidų. 

- Ne dabar! - žongliruodama dviem telefono rageliais, su- 
šnypščia storoji ponia. - Ateik per ilgąją pertrauką! 

- Taip, bet... 

- Vėliau! 


Matėjus nuryja kartėlį ir uždaro duris. Kas toliau? 


Pirmoji diena naujojoje mokykloje ar darbovietėje visuomet 
sunki, tačiau ne visuomet pradžia turi būti tokia nemaloni 
kaip Matėjui. Vis dėlto: pirmoji diena yra labai svarbi, nes 
jau nuo pirmųjų valandų, o gal netgi minučių, priklausys, 
kokį apie save sudarysi įspūdį. 

Pirmiausia pašnekėkime apie mokyklą. Jei tu atėjai į 
naują mokyklą ar klasę, mokytojas tikriausiai pristatys tave 


klasės draugams. Tau dar truputį nedrąsu, žvelgi į klasę - 


Laba diena, aš čia naujokas... 

o aplink vien svetimi veidai. Galvoji: Ar pavyks čia rasti 
draugų? Kad taip įvyktų, kiti pirmiausia turi tave pažinti. 
O pažins jie tave tik tau pravėrus burną. Juk tai taip papra- 
sta. Taigi būtų neblogai, kad tu iš pat pradžių dalyvautum 
pamokoje ir pasirodytum. Tada jie išgirs tave kalbant - ir 
jei tu netauzysi niekų, daugelis pamanys: Oho, naujokas 
sumanus/ simpatiškas/ „kietas“/ ne iš kelmo spirtas! Taip 
atsiras didelė galimybė per pertrauką greitai užmegzti pa- 
žintis. Tai padarysi arba pats užkalbindamas (pvz., „O kur 
tu gyveni? Ar tu taip pat važiuoji autobusu? '), arba kalbi- 
namas kitų. 

Pirmoji diena naujojoje darbovietėje: tu, žinoma, apsivil- 
kai naujus drabužius, išsitrinkai plaukus (prieš apsirengda- 
mas), išsivalei panages. Savaime suprantama, tu laiku atėjai 
į darbovietę ir tikriausiai turi pirmą kartą prisistatyti sek- 
retoriate. Iš ten sekretorė palydės tave į skyrių. Jei skyriaus 
vadovas bus apdairus, pristatys tave kitiems kolegoms. Jei jis 
to nepadarys ir paprasčiausiai paliks tave vieną prie darbo 
stalo, veikti turi pats. Pereik per skyrių, su kiekvienu pasi- 
sveikink paspausdamas ranką, pasisakyk savo pilną vardą 
ir visa tai darydamas žiūrėk jiems į akis. Galbūt tau pavyks 
išspausti šypseną - tuo tu parodysi, kad tau malonu tapti jų 
kolega. Taip tu iš pat pradžių įgysi palankumą ir kitiems bus 
lengviau su tavimi suartėti. O tai padės sukurti gerą darbo 
atmosferą. 

BEJE... 
„Yra penkios savybės, 


kurias vertina daugelis darbuotojų atėjus naujam, jaunes- 
niam kolegai: 

» Mandagumas 

» Susidomėjimas 

» Įdėmus klausymasis 

» Paslaugumas 


» Humoro jausmas 

Bendras darbas ne visada lengvesnis 


- Ei! Perduok kamuolį man, nagi perduok, aš stoviu visiškai 
vienas! 

Popietės futbolas. Markusas mostaguoja rankomis. 

— Dabar spirk jį šen! Taip tu vienas neprasibrausi! 

Tačiau Georgas, kuris kaip tik dabar valdo kamuolį, nori 
prieš visus pasirodyti ir toliau varosi kamuolį priešininkų var- 
tų link. Markusas, vis dar nekliudomas priešininkų, bėga kar- 
tu dešinėje pusėje ir toliau siūlosi padėti. Jis dar kartą šūkteli: 

- Georgai, perduok kamuolį! Jie susidoros su tavimi! 

Tačiau Georgas atkakliai šturmuoja priešininkus. Šie pa- 
naudoja greitą taktiką. Vienas Georgui taip pastoja kelią, kad 
šis turi pasitraukti. Taip jis praranda kontrolę ir kitiems gynė- 
jams lengvai pasiseka atkovoti kamuolį ir apginti vartus. 

- Idiote! - šaukia Georgui Markusas. - Štai dabar ir turi. 


Visiškas kvailys! 


Kova vieno prieš vieną ar komandinė kova? Štai kur klau- 
simas. Georgas norėjo pasirodyti didvyriu; jis manė galįs 
kovoti vienas prieš visus. Kaip dešinysis kraštinis puolėjas, 
Markusas visą tą laiką buvo laisvas šalia ir iš šios pozicijos 
būtų galėjęs įmušti puikų įvartį. Kvailai išėjo? Taip, žodis 
„kvailai čia tinka. Nes Georgas galvojo tik apie save, o ne 


apie komandą. Taip jis prarado kamuolį. Galima sakyti, kad 

pats kaltas. Tačiau nukentėję lieka komandos nariai, kurie 
vėl turi atkovoti kamuolį. 

Taip yra ir tikrame gyvenime ir nesvarbu kur, mokyk- 
loje ar darbovietėje (ar šeimoje). Jei kalbama apie bendrą 
darbą, tam reikia kolektyvinio triūso. Kad taptų aiškiau, 
pateiksime vieną pavyzdį: reikia organizuoti mokyklos 
šventę. Kad šventė būtų kuo juokingesnė, linksmesnė ir 
įdomesnė, darbui atlikti sudaromos atskiros grupės. Jūs 
susitinkate ir iš pradžių surengiate vadinamąjį „brains- 
torming'ą“. Išvertus iš anglų kalbos pažodžiui, tai reikštų 
„smegenų šturmą“, tačiau čia neturima galvoje pavojaus, 
nors mes žinome, kad šėlstant audrai kažkas iškyla į orą. 
Lygiai tas pats turi atsitikti per „brainstormingą“ - į orą 
turi kilti idėjos. Tarkim, vienas turi vieną idėją, kitas kitą, 
trečiam į galvą šauna kažkas beprotiška, ketvirtas sujungia 
pirmą pasiūlymą su trečiu ir t. t. Kolektyvinio darbo pliu- 
sas yra tas, kad galima perdavinėti „kamuolius“ (kaip ir 
futbole, tik smegenų lygiu) - ir staiga į orą pakyla didžiulis 
fantazijos kamuolys. Arba, kitaip sakant, kartu mes stip- 
resni nei kiekvienas atskirai. 

Kitas komandos pliusas: kadangi žmonės yra skirtingi, 
kiekvienas jų turi įvairių sugebėjimų. O tai labai praturtina 
komandą. Grįžkime prie mokyklos šventės: vienas, pavyz- 
džiui, gabus rankdarbiams, kito dailus raštas tinka plaka- 
tams rašyti, dar kitas gali žongliruoti kamuoliais, kitas vėlgi 
yra geras organizatorius. Sudėjus visus gabumus, pabaigoje 


išeina puikus rezultatas. 

Tačiau ne visuomet viskas einasi taip sklandžiai. Kiek- 
vienas žmogus yra individas, todėl normalu, kad atsiran- 
da konkurencija. Ji būna net šeimoje tarp brolių ir seserų. 
Kokia širdgėla - brolis ar sesuo gauna daugiau nei tu! Tu 
mirtinai pyksti ir paskelbi karą, tiesa? Arba mokykloje, kai 
mokytojas vėl giria garbėtrošką, tu galvoji: Nuo šiol šita ožka 
(garbėtroška) man tuščia vieta. Ir štai jau atsiranda konflik- 
tas, nes garbėtroška, žinoma, nenorėtų būti atskirta nuo 
„bendruomenės“. Tačiau kaip išvengti konflikto? Taisyklė 
numeris vienas: būk tolerantiškas ir gerbk kitą tokį, koks jis 
yra. Taisyklė numeris du: jei konfliktą sprendi karo veiks- 
mais, dažniausiai abi pusės pralaimi, nes jausmų skeveldros 
lieka mūšio lauke. Tada jos turi būti surenkamos ir vargais 
negalais vėl suklijuojamos. Dažnai tai nėra taip paprasta ir 
reikalauja daug pastangų. Todėl jei savo horizonte matai 
bręstantį konfliktą, giliai įkvėpk ir pasvarstyk, kaip išvengti 
peštynių. 

Tačiau yra žmonių, kurie tau tiesiog atgrasūs, kurie gal- 
būt tave kamuoja, šaiposi iš tavęs arba netgi tave konevei- 
kia. Tu to negali toleruoti - gresia konfliktas! Ir kaip tau jį 
laimėti? Juk girdėjai apie Džeimsą Bondą 007. Jis visuomet 
laimi. Ne todėl, kad visada elgtųsi protingai, o todėl, kad 
taip numatyta filmo scenarijuje. Kad liktum šio konflikto 
nugalėtoju, kitaip nei šiam Holivudo herojui, tau nereikia 
griebtis kumščių, pistoletų, raketinių svaidomųjų ginklų. 
Nugalėtoju tapsi, kai tave koneveikiantis ir iš tavęs besity- 


čiojantis priešininkas su tavim vėl ims elgtis pagarbiai. Ir tai 

tu pasieksi NE atsilygindamas tuo pačiu, o bandydamas jam 
paaiškinti, kad jo elgesys tave žeidžia ir kad tau būtų daug 
geriau, jei tarp jūsų įsivyrautų taika. Tiesiog pasikalbėkite 
vienas su kitu. 

Po konflikto dažniausiai atsiranda nugalėtojai ir pralai- 
mėjusieji. O jei tu esi tas pralaimėjusysis? Kaip tu tada į tai 
Negali būti! Jei Aleksandras šokdamas į tolį vėl tave visu 
metru aplenkė - ne pavydėk, o pagalvok: Užtai aš stipres- 
nis kitur. Pavyzdžiui, galiu skambinti fortepijonu, o Aleksan- 
dras - ne. Arba kai Zuzana per dailės pamoką labai gražiai 
piešia visokiausius gyvūnus, o tu tik keverzoji, pagalvok: Už- 
tai man labiau sekasi anglų kalba (ar kas nors kitas). Tiesiog 
didžiuokis tuo, ką sugebi. Tada tikrai nebūsi pralaimėtojas 


mene, sporte ar dar kur. Ir taip išsaugosi savigarbą. 


TESTAS 
Ar tu komandos žmogus? 


Jei daugeliui šių teiginių gali pasakyti TAIP, tu turi didelių 
darbo kolektyve sugebėjimų. 
» Aš stengiuosi klausyti, kai kalba kiti. 
» Stengiuosi įsidėmėti kito mintis, jas toliau savo 
galvoje plėtoti ir įkišti savo kūrybingą trigrašį. 
» Stengiuosi gerbti kitų gabumus. 
» Visiškai aišku, kad komanda yra stipriau, nei 


kiekvienas atskirai. 

» Žinau savo silpnąsias vietas. Tačiau neįsižeidžiu, jei 
kur nors lieku pralaimėjęs. 
» Kolektyvinio darbo privalumas - puikus rezultatas, 


prie kurio kiekvienas savaip prisidėjo. 


Tautos sportas - mobingas 
Labai rimtas dalykas 


Danielė (16) automobilių firmoje atlieka automobilių pre- 
keivės praktiką. Dirbti ji pradėjo vos prieš dvi savaites, tačiau 
netrukus pastebėjo, kad kažkas ne taip. Atsitiktinai mergaitė 
sužinojo, kad kitas praktikantas išplatino gandą, esą ji lesbietė 
(o tai visiška nesąmonė). Dėl to kai kurie kolegos pradėjo su ja 
elgtis kaip su tuščia vieta. Situacija greitai dar labiau pablogė- 
jo. Jau kelios dienos, kaip Danielė, rytais įžengusi į biurą, ant 
savo kompiuterio ekrano randa priklijuotą geltoną lapelį, ant 
kurio, pavyzdžiui, būna užrašyta „Šliundra!“ arba „Pranyk!“, 
ar kitos bjaurastys. Visa tai ją baigia nukamuoti. Kiekvieną 
rytą einant į darbą ją apima siaubas ir naujos dienos baimė. 
Danielė svarsto apie galimybę nutraukti praktiką, kol dar rim- 


—- 


tai nesusirgo. 


Mobingas (kilo iš angl. k. žodžio „to mob“ = užgaulioti), 
deja, labai paplitęs. Tai prasideda dažniausiai nuo to, kad 
už kolegos ar klasės draugo nugaros skleidžiamos melagin- 
gos paskalos, bet taip, kad šį jos garantuotai pasiektų. Kitos 
mobingo formos yra ignoravimas ir mirtina tyla. Arba, kaip 
Danielės atveju, geltoni anoniminiai rašteliai su visokiausiais 
įžeidimais. Viso to tikslas - išgrūsti sumišusį kolegą lauk. 
Ilgą laiką besitęsiantis užgauliojimas šiam Žmogui gali turėti 


neigiamų pasekmių: sukelti baimės būseną, galvos skausmą, 

miego sutrikimą, širdies ir kraujotakos negalavimus, depre- 
siją, skrandžio opą. 

Jei tu pats tapai mobingo kampanijos auka, čia rasi porą 
patarimų, kaip tam pasipriešinti. 

Pabandyk kuo anksčiau rasti bendrą kalbą su tais, kurie 
nusiteikę prieš tave. Užkalbink juos ir pasiteirauk, KĄ jie 
prieš tave turi. Kas žino, gal visa tai tik nesusipratimas... Jei 
kampanija tokia stipri, kad, atrodo, šis pokalbis nieko gera 
neduos, susirask savo patikėtinį. Kartais trečias asmuo kaip 
tarpininkas gali ištaisyti situaciją. 

Mobingas yra visiškas gero ir draugiško bendradarbiavi- 
mo taisyklių pažeidimas. Dėl jo garbė paminama po kojo- 
mis, o taip neturėtų būti. Tačiau kaip tu elgiesi matydamas, 
kaip užgauliojamas kitas? Prisidedi prie jų? O gal laikaisi 
moto „manęs tai neliečia ? Jei taip, tai reiškia tavo abejingu- 
mą tam, kuris užgauliojamas. Taip tu nenorėdamas priside- 
di prie jo izoliavimo. O gal pakvieti niekadėjus pasikalbėti ir 
pasakai jiems, kokį nešvarų žaidimą jie žaidžia, ir kad jie turi 
liautis? Taip tu stoji į nukentėjusiojo pusę, o tai - puikus po- 
elgis. Galbūt tau pavyks rasti manančių ir besielgiančių pa- 
našiai kaip tu. Tada pamatysi, kaip greitai baugintojai liausis 


su savo kampanija! 

BEJE... 
„„Mobingo kampaniją sužlugdo 


negailestingas paviešinimas: Nagi, Herbi, paaiškink dabar 
Manuelai, kodėl tu visiems pasakoji, kad ji yra arogantiška 
ožka. PRIREIKS ne daugiau nei trijų tokių konfrontacijų, 


kad didžiausiam užgauliotojui sužlugdytum jo planą! 


KAS ČIA VADOVAS? 
Apie santykius su mokytojais 


ir kitais viršininkais 

Paklusti, pataikauti, keliaklupsčiauti? 


Kaip elgiamasi su „garbingomis personomis" 


Maksas (13) važiuoja dviračiu namo. Jis labai įniršęs, nes per 
paskutinę pamoką mokytojas kvailai prie jo kabinėjosi. 

- Maksai, nesiskeryčiok taip savo suole. Atsisėsk tiesiai. Juk 
tu gali tai padaryti, ar ne? 

Vis tas mokytojas! Niekada negali palikti ramybėje. Tai 
visiškai ne jo reikalas, kaip aš sėdžiu savo suole. Tol, kol aš 
nemiegu ir neknarkiu. Sankryžoje Maksas turi sustoti, nes 
šviesoforas rodo raudoną. Šalia jo stovi patruliuojanti polici- 
ninkė. Ji žvilgteli į jo dviratį ir taria: 

- Ant tavo dviračio nėra jokio atšvaito! 

Maksas vėl susierzina. Taip, priekinis atšvaitas kadaise su- 
dužo. Tačiau koks tos bobšės reikalas? 

- Kam? - klausia jis suirzęs, - juk šviečia saulė ir joks at- 
švaitas man nereikalingas. 

- O vakarais, kai tamsu? - sako policininkė. 

- Tada aš miegu ir nesivažinėju dviračiu. 

Šviesoforas užsidega žalia šviesa ir Maksas nurūksta. Kad 
tik toliau nuo tų suaugusiųjų, kurie jam nuolatos nori nu- 
rodinėti! 

Toks susierzinimas kaip Makso tau tikrai pažįstamas. Visada 
atsiranda kas nors, kas tau nori nurodinėti. Mokytojai, vir- 


šininkai, durininkai, policininkai... Be viso to, jie dar vadina 


Kas čia vadovas? 


save garbiomis personomis. Savo gyvenimą noriu gyventi 
taip, kaip aš noriu, galvoji tu, ir niekas neturi į tai kištis. Cha, 
jei tai būtų taip paprasta! Taip jau yra, kad šios garbingos 
personos egzistuoja ir konflikto atveju jos įtakingesnės nei 
tu. Gaila, bet taip yra. Tačiau jei išklausysi poros pamokan- 
čių patarimų, galėsi išvengti nereikalingo streso. 

Pabandyk nors minutę įsigilinti į šių nepakenčiamųjų 
garbingų asmenų užduotis. Taigi mokytojo uždavinys jus 
ko nors išmokyti, taip pat rūpintis, kad per pamoką nebūtų 
chaoso. Tai jis studijavo, tokia jo profesija ir taip jis uždirba 
pinigus. Ir tol, kol lankysi šią mokyklą, tau teks turėti su 
juo reikalų. Tiesiog pasakyk sau: užsimerk ir pirmyn! Ne, 
akių užmerkti iš tiesų nereikia. Tiesiog prisitaikyk prie tokio 
elgesio ir stenkis bent kiek su juo sutarti. Tai neturi nieko 
bendra su pataikavimu, kalbama apie pagarbų tarpusavio 
bendravimą. Tai susiję su abiem pusėm. 

Lygiai tas pat darbovietėje tarp darbuotojų ir viršinin- 
kų. Viršininko užduotis rūpintis, kad įmonė ar jos skyrius 
gerai dirbtų. Tam jis retkarčiais turi duoti nurodymus, nes 
jis išmano, ką reikia daryti (jeigu jis geras viršininkas). Ir jei 
jis nėra tikras bjaurybė (gaila, bet būna ir tokių), su tavimi 
bendraus draugiškai, mandagiai ir pagarbiai. Tokiu atveju 
to paties jis lauks ir iš tavęs. 

O policija - tavo draugai ir gelbėtojai?! Jie yra tam, kad 
gaudytų nusikaltėlius ir rūpintųsi, kad būtų laikomasi tai- 
syklių, o kartais, kai šviesoforas sugedęs, ir reguliuotų eismui. 


Tu tik įsivaizduok, kas būtų, jei nebūtų policijos! Apsaugok 


Paklusti, pataikauti, keliaklupsčiauti? 

Dieve! Tada žemėje kiltų chaosas. Ir vis dėlto paaugliai yra 
linkę su „žaliaisiais žmogeliukais“ prisidaryti nemalonumų. 
Potenciali grėsmė kyla iš patruliuojančių gatvėmis. Tam at- 
vejui, jei tu susidurtum su tokiais ponais (ar damomis), duo- 
dame kelis patarimus, kaip elgtis tokioje situacijoje: 

Nebėk, nebuk akiplėšiškas ar užgaulus. Tau nereikia ap- 
simesti pataikūnu, tačiau provokuodamas geriausiu atveju 
pakliūsi į policijos nuovadą. Jei liepiama, parodyk savo do- 
kumentus. Žinoma, jei prie tavęs kabinėjasi ar neteisėtai el- 
giasi, tu neturi nusileisti. Paprašyk tarnybinio pažymėjimo, 
kad galėtum užsirašyti jų vardus, arba reikalauk iš jų darbo 
telefono. Geriausia, jei tuoj pat pasižymėtum ir liudininkų 
vardus, jei tokių yra. Taip tu galėsi vėliau pateikti oficialų 
skundą. Paprastai policininkai bendrauja draugiškai ir man- 
dagiai, to paties jie tikisi ir iš kitų. Jei įsidėmėjai šias taisyk- 
les, nereikalingų problemų išvengsi. 


BLOGAI v 


» Prieš garbingą asmenį vaipytis ar rodyti liežuvį. 
» Rodyti vidurinįjį pirštą. 


< 


» Šaukti „Pabučiuok man į...“ ar kaip kitaip 


įžeidinėti. 


GERAI A 


» Nepataikaujant išlikti draugiškam ir mandagiam. 
» Padėkoti už paslaugą. 


Kas čia vadovas? 


» Jei jauti, kad su tavimi neteisingai elgiamasi, 
pasakyk tai. 

» Nepamiršti mokytojo ar viršininko gimimo dienos 
ir jį pasveikinti. 


Oi... Pavėlavau? 


Ką bendra punktualumas turi su mandagumu 


Kornelija (14) nutarė su savo drauge Siuzi (14) eiti į baseiną 
paplaukioti. Jos susitarė susitikti pusę keturių prie įėjimo. Kor- 
nelija atėjo laiku ir atsisėdusi ant tvorelės ėmė laukti draugės. 
Diena buvo karštoka ir žmonės, kad atsigaivintų ir atvėstų, į 
baseiną tiesiog plūste plūdo. Kornelija nusibraukė nuo kaktos 
prakaitą. Na, kurgi ta Siuzi? Jau dešimt po pusės keturių. Aš 
noriu į baseiną, kartojo mintyse Kornelija. Likus penkioms 
minutėms iki keturių Siuzi pagaliau pasirodė. 

- Pakeliui sutikau Ušį, - tarė ji, - mes tiesiog užsiplepė- 
jome... 


Kornelija buvo labai nepatenkinta, kad tokiame karštyje ji 
beveik pusę valandos turėjo laukti Siuzi ir negalėjo šokti į 
vandenį. Jeigu ji į vidų būtų įėjusi viena, tokioje didelėje te- 
ritorijoje jos tikriausiai vėliau nebūtų viena kitos radusios. 
Taigi ji sąžiningai laukė svilinančiame karštyje. O gal tai 
buvo kvaila? O Siuzi tikriausiai apie tai net nepagalvojo. Ji 
net neatsiprašė. 

Punktualumas - tai joks ištaigingumas, o paprasčiausia 
pagarba kitiems. Grįžkime prie dviejų draugių, Kornelijos 
ir Siuzi, pavyzdžio: Siuzi pakeliui į baseiną atsitiktinai su- 
tinka Ušį. Tikriausiai abu vienas kitam turi daug ką papa- 
sakoti, nes ilgai nesimatė. Jei tik Siuzi būtų mąsčiusi taip: 
Oi, žinoma, kad Kornelija ateis laiku, taigi aš negaliu čia 


Kas čia vadovas? 


užtrukti, kitaip ji karštyje turės laukti, tada būtų pasakiusi 
Ušiui: 

— Klausyk, aš susitarusi su Kornelija ir nenoriu jos versti 
laukti. Gal galime kada vėl susitikti? Aš tau paskambinsiu. 

Taip ji būtų atsižvelgusi į Korneliją ir kartu parodžiusi, 
kad ir ja galima pasitikėti. Tačiau Siuzi tai buvo nesvarbu. 
Gali būti tikras: jei draugystėje kas nors panašaus atsitinka 
dažnai, ji greitai iširs. Nes punktualumas ir patikimumas yra 
taip pat susiję ir su pasitikėjimu. 

Lygiai taip pat ir kitais atvejais. Įsivaizduok, kad ateini 
į fortepijono pamoką muzikos mokykloje. Tu laiku ateini 
į klasę, bet tavo fortepijono mokytojos dar nėra. Tu lauki, 
jau išsitraukei natas. Laikas bėga. Pagaliau ateina mokytoja, 
ji vėluoja pusę valandos, o pamoka trunka keturiasdešimt 
penkias minutes. Paskui ateina kitas mokinys. Fortepijono 
mokytoja sako: 

— Šiandien dirbsiu šiek tiek trumpiau, nes aš buvau ap- 
sipirkti... 

Tai būtų smūgis žemiau juostos, ar ne? Juk tavo tėvai 
moka už fortepijono pamokas, tu ateini laiku, todėl kasdienė 
fortepijono pamoka turi prasidėti laiku. Deja, matote, ponia 
turėjo apsipirkti. Nieko sau! 

Susitarimai, sandėriai, terminai. Jų laikytis kartais gali 
būti sunku, tačiau bet kuriuo atveju turi pabandyti. Tik taip 
tu išsaugosi ar įgysi pasitikėjimą to žmogaus, su kuriuo turi 
bendrų reikalų ar nori jų turėti. Ir tik taip gali atsirasti nauja 


draugystė. 


Oi... Pavėlavau? 

PIRMOSIOS PAGALBOS PATARIMAS 
Jei vis dėlto vėluoji 


Jei išties atsitinka kas nors nenumatyta, paskambink į na- 
mus, kad tėvai nesirūpintų. Taip pat pasielk, jei kažkas atsi- 
tinka ir pakeliui į mokyklą ar darbą (trūko dviračio padan- 
ga, autobuso vairuotojui pasidarė bloga, žemės drebėjimas 
Kionigsbergo gatvėje...). Paskambink ir informuok. Taip pat 
ir susitarus asmeniškai. Tu ir tavo draugai, be abejonės, tu- 
rite mobiliuosius telefonus... 


Sėskitės, dvejetas! 


Santykiai su mokytojais 


Borisas (13) pyksta. Per aną pamoką klasei buvo išdalytos iš- 
taisytos matematikos užduotys. Lygindamas savo užduotis su 
šalia sėdinčio Kurčio (13), berniukas pastebėjo, kad mokytojas 
Lampė tas pačias klaidas, kurias jie abu padarė, įvertino ne- 
vienodai: jį įvertino puse balo, o Kurtį visu balu. Kas per ne- 
teisybė! Dabar Borisas sėdi anglų pamokoje ir vėl širsta. Ar tai 
šiandien nesibaigs?! Mokytoja Monipenė jau trečią kartą jį 
paragino mažiau plepėti. Beje, tie už nugaros plepa lygiai tiek 
pat, mąsto Borisas. O jų ji nė kartelio neįspėjo. Kodėl tokia 
neteisybė! Kas čia per mokytojai? Šiandien man pakaks. Kaip 
gerai, kad tai paskutinė pamoka. O tada - niekur kitur, tik į 
namus. 


Mokytojai! Tai rūšis žmonių, kurie prisideda prie mažesnių 
ar didesnių pykčio ar nevilties protrūkių arba prie didžių- 
jų katastrofų, gresiančių neperkėlimu į aukštesnę klasę. Kai 
kurie iš tiesų galvoja, kad linki tau tik gero, ruošia tave vė- 
lesniam gyvenimui ir visuomet yra teisūs. Tačiau ir jiems 
gali kartą nepasisekti, juk ir mokytojai tik žmonės. Ir jie turi 
savo nuotaikas ir trūkumus, rūpesčius ir sielos skausmus. 
Pradėkime nuo mažų nesėkmių, kurios nėra tokios tra- 
giškos (o klasei tikriausiai pirmą kartą sukels juoką): mo- 
kytoja Monipenė ateina į klasę, o jai prie burnos prilipęs 
trupinėlis pyrago, kurį ji suvalgė per ilgąją pertrauką. Arba 


Sėskitės, dvejetas! 

mokytojas Lampė pamiršo užsitraukti kelnių užtrauktuką 
po to, kai per pertrauką apsilankė tualete. Tačiau ar dėl to jį 
reikia išjuokti? Jis juk irgi tik žmogus. Visiškai šaunu būtų 
be piktdžiugos atkreipti mokytojo dėmesį į tai. Ir jei tu tai 
padarysi be triumfuojančio staugimo, o tiesiog pasakysi jam 
asmeniškai, užsitarnausi palankumą. Arba panelės Moni- 
penės atveju: jei kaip tik po ranka turi popierinę servetėlę, 
paduok jai ir paaiškink kodėl. Tai turi velnišką pasisekimą! 
(Net jei neturi servetėlės, pasakyk jai ir be jos.) 

Žinoma, viskas daug rimčiau, jei jauti, kad su tavimi elgia- 
masi neteisingai. Taip, kaip Borisas, dėl neteisingo vertinimo 
ar plepėjimo. Patarimas: pirmiausia pabandyk išsiaiškinti, 
pasakys: Oi, apgailestauju. Žinoma, vienodos klaidos - vieno- 
das ir vertinimas, aš tai ištaisysiu, padėkok už tai. Turi būti 
mandagus, net jei JIS tas, kuris padarė klaidą. Jau vien dėl 
to, kad pripažįsta savo klaidą, jis nusipelno pagarbos. O ir 
Monipenei galėtum pasakyti: Kažkodėl susidarė toks įspūdis, 
kad jūs man griežtesnė nei kitiems. Ar gali taip būti? Galbūt 
ją tai privers susimąstyti ir gal ji net pati to nepastebėjo ir 
visai nenorėjo. 

O jei viskas kur kas rimčiau? Yra mokytojų (tiesa, labai 
nedaug), kurie užsipuola mokinius, laido pašaipias pastabas, 
net erotines užuominas arba ieško nedviprasmiško kontak- 
to. Šiuo atveju nedelsiant tam reikia pasakyti „Stop!“ Taip 
elgtis niekas neturi teisės. Tam tu turi tučtuojau pasiprie- 
šinti pasakydamas: Jei jūs dar kartą taip pasakysite ar pada- 
rysite, aš kreipsiuosi į direktorių. Ir jei po šio aiškaus pasa- 


Kas čia vadovas? 


kymo tai nesiliaus, papasakok viską tėvams ir tada kreipkis 
į direktorių, o prireikus, jei Lampė (ar kuris kitas) nepaliks 
tavęs ramybėje ir nesielgs su tavimi garbingai, ir į mokyklos 


vyresnybę. 


BEJE... 
„taip geriausiai paruoši savo tėvus 


galimoms techninėms perkėlimo į aukštesnę klasę 

komplikacijoms: 

» Laiku pranešti apie konfliktą su tam tikru 
mokytoju. Galbūt tavo tėvai tau gali netgi padėti. 
Kitu atveju jie bent nesijaus kaip iš dangaus 
nukritę, kai tu iš šio mokytojo dėstomo dalyko 
gausi blogus pažymius. 

» Gerokai prieš semestro pabaigą įspėti tėvus, kokių 
pažymių reikia tikėtis ir kodėl. 

» Susirasti senas mamos ir tėčio pažymių knygeles. 
Ten, be abejonės, yra juokingų dalykėlių ir 
semestro pabaigos dieną jūs galėsite kai ką 
palyginti. Lažinkimės, kad tu čia nepatirsi didelės 
nesėkmės. 

Klausti nieko nekainuoja 


Apie santykius su viršininkais 


Michaelis (16) mokosi amato vienoje didelėje kepykloje. Savo 
šefu jis labai patenkintas. Kartais jis jam atrodo tikrai šaunus, 
nes yra sąžiningas su darbuotojais ir rūpinasi gera įmonės at- 
mosfera. Nepaisant to, Michaelis turi problemą: kadangi jis be 
galo nedrąsus, per diskusijas niekada nieko neklausia ir ne- 
išsako savo nuomonės. Tačiau jam toli gražu nėra neįdomu, 
kas ir kaip diskutuojama apie firmos veiklą. Atvirkščiai - jam 
labai smalsu, kaip viskas einasi. Tiesiog jis nedrįsta įsikišti, nes 
galvoja: „Aš esu tik mokinys, kiti turi daugiau patirties nei aš". 
O ir šefas, šiaip ar taip. Tikriausiai jis mane išjuoks, jei užduo- 


siu kvailą klausimą... 


Michaelio atvejis tikrai ne vienintelis. Tikriausiai tu taip pat 
kartais baiminiesi su savo klausimu apsijuokti prieš savo va- 
dovą ar įmonės viršininką? 

Jei įmonėje esi naujokas, iš pradžių turėsi su viskuo su- 
sipažinti: su įmonės skyrių darbu, su įmonės struktūra, kas 
su kuo susiję, kas turi kokias funkcijas ir įgaliojimus. Tai 
užtruks kurį laiką. Tačiau tai verta padaryti, kad vėliau iš 
visų gautų įspūdžių susidarytum bendrą vaizdą. Taip tu su- 
žinosi, kas kaip ir kokia įmonės valdžios struktūra. Taip pat 
su kuo sutarti lengviausia, o su kuo truputį sunkiau. Kai visa 


tai išsiaiškinsi, galėsi tai kartais panaudoti ir darbe. Tada tu 


Kas čia vadovas? 


tikrai nepastovios nuotaikos skyriaus viršininko neprašysi 
išeiginės ne šią, o dar kitą savaitę, kai pastebėsi: Oi, šiandien 
jis prastos nuotaikos. Būtų protingiau palaukti porą valandų 
ar dienų, kol pamatysi, kad jis nusiteikęs geriau. 

Tu labai nori paklausti savo šefo ko nors svarbaus. Ne- 
bijok, to nereikia drovėtis. Tu juk mokaisi, kad išmoktum. O 
išmokti galima tik gaunant informaciją. Taigi drovumas čia 
netinka. Pasiryžk. Jei vadovo kabinetas turi prieškambarį, 
kuriame sėdi sekretorė, kreipkis į ją ir pasiteirauk, ar virši- 
ninkas galėtų šiuo metu tave priimti. Tada ji jam paskam- 
bins ar užeis trumpam pasiteirauti, arba ir šiaip žinos, kad 
jis nenori šią minutę būti trukdomas, tuomet turėsi ateiti 
vėliau. Tačiau jei jis gali priimti ir sekretorė apie tave pra- 
nešė telefonu, tada pasibelsk ir palauk, kol išgirsi „Prašau . 
Aišku, tarp pirštų - jokios cigaretės ar kramtomosios gumos 
burnoje. 

Taigi tu jau šventovėje - šefo kabinete. Pirmiausia pa- 
lauk, kol jis tau pasiūlys prisėsti. Jei ne, lik stovėti prieš jo 
stalą. O tada pirmyn su savo reikalu ar klausimu. Pabandyk 
kiek įmanoma likti ramus. Jis tau tikrai nenuraus galvos ir 
tuoj pat neišmes iš kabineto. O tada (labai svarbu): įdėmiai 
klausyk! Paskui trumpai perpasakok, ką supratai, ir šefas pa- 
stebės, kad į šį reikalą žiūri rimtai ir jį gerbi (šefą). Gal dar 


turi ko pasiteirauti? Teiraukis. 


Klausti nieko nekainuoja 

BEJE... 
„tai slapti ginklai bendraujant su viršininkais 


Klausti ir išklausyti. 


Tas, kuris šiuos abu dalykus išmoksta, yra mėgstamas. 


TINKAMI ŽODŽIAI 


Komunikacija ir ryšių palaikymas 

Labas, čiau ir sveiki gyvi 


Pirmasis įspūdis svarbiausias 


Pirmoji diena mokykloje po atostogų. Visi klasėje jau užėmę 
savo vietas, tik mokytojos, panelės Monipenės, dar nėra. Štai 
ji ateina ir atsiveda naujoką. Na, bet kaip jis atrodo? - nusi- 
stebi daugelis. Žali plaukai, į nosį įvertas auskaras, nudėvėtos 
kelnės... Monipenė pristato naujoką: 

- Tai Olis; jis nuo šiol mokysis mūsų klasėje. Oli, štai ten, 
šalia Aleksandro, yra dar viena laisva vieta. Tu nieko prieš, 
Aleksandrai? 

Na taip, jis nelabai sužavėtas, nes vos Monipenei įėjus į 
klasę su šituo Oliu, Aleksandras pagalvojo: o siaube, žmogus, 
visaip besistengiantis atrodyti panku! 

- Oli, - tarė Monipenė, - ar norėtum dar ką pasakyti klasei? 

Olis pažvelgia iš padilbų, tada galingai atsirūgsta ir be žo- 
džių, bružuodamas kojomis į grindis, nueina į savo vietą. 


Tai tiesa: per pirmąsias dvi sekundes susidaromas įspūdis 
apie žmogų, kurį matai pirmą kartą. Akimis nužiūrinėja- 
ma - kaipjis apsirengęs, kokia šukuosena, kaip jis juda, ką ir 
kaip šneka? Olis visai nešnekėjo - tiesiog nusiriaugėjo. Tik- 
riausiai taip jis norėjo parodyti, kad nuo mokyklos jam da- 
rosi bloga ir jis tam visai nenusiteikęs. Vaikinas akivaizdžiai 
norėjo sudaryti tokį įvaizdį apie save. Ir jam tai pavyko. 
Pirmasis įspūdis lemia, ar tau pavyks sulaukti pasiseki- 
mo, ar ne. Čia pirmiausia kyla klausimas, KOKĮ tu save nori 


Tinkami žodžiai 


pateikti: kaip stačioką, pagyrūną, įžūlų pašlemėką, niekam 
neįdomią asmenybę, ar kaip gerą bičiulį, su kuriuo galima 
kopti į kalnus. 

Jei Olis nebūtų norėjęs pasirodyti kaip pankas ir nebūtų 
taip skeptiškai nusiteikęs, tiesiog būtų buvę normalu, jeigu 
po panelės Monipenės klausimo „Oli, ar norėtum dar ką pa- 
sakyti klasei?“ jis būtų trumpai prisistatęs: 

- Sveiki, aš esu Olis. Atostogų metu atsikrausčiau čia su 
savo tėvais iš kitos miesto dalies. Tikiuosi, kad klasėje rasiu 
draugų. 

Oho, čia tai būtų buvę klasiška! Ir visi būtų pagalvoję: Jis 
išties simpatiškas. 

Prisistatymas yra rimtas dalykas. Kaip save pristatyti iš- 
oriškai ir žodžiais - ką tik aptarėmė. Ir tai tinka kiekvienai si- 
tuacijai, kurioje tenka susidurti su naujais žmonėmis. Tačiau 
kaip su kitų asmenų pristatymu? Tarkim, tavo mama norėtų 
pakalbėti su mokytoju Lampe (ji jo dar nepažįsta) ir jūs pas jį 
einate kartu. Tada tu turėtum juos vienas kitam pristatyti: 

— Pone Lampe, tai mano mama. Mama, tai mokytojas 
Lampė. 

Lygiai taip pat ir tuo atveju, kai į draugų kompaniją atsi- 
vedi naujoką. Pristatyk jį. Jei jūsų kompanija labai didelė, 
kiekvienas gali prisistatyti asmeniškai. 

O kaip yra su rankos paspaudimu? Draugų kompanijo- 
je susitikę tikriausiai nepurtote vienas kitam rankų. Viskas 
vyksta bičiuliškiau. Tačiau egzistuoja situacijos, kur rankos 
paspaudimas yra laikomas gero tono ženklu. Tarkim, tavo 
tėvai laukia svečių. Skambutis į duris. 


Labas, čiau ir su Dievu 

— Maksimilianai, gal gali atidaryti? - šūkteli mama iš vir- 
tuvės. Tu atidarai namo ar buto duris, o ten stovi ponas ir 
ponia Nadleriai, kuriuos tėvai šiandien pakvietė vakarienės. 
Kaip elgiesi? Žinoma, žengi žingsnį jų link ir ištiesi jiems 
ranką. (Visuomet taip: šeimininkas paduoda ranką, tarsi sa- 
kydamas: Sveiki atvykę!) Šį „Sveiki atvykę“ gali pasakyti ir 
žodžiu po to, kai prisistatysi: 

— Aš esu Maksimilianas, mano mama šiuo metu virtuvė- 
je, prašom užeiti į vidų. Ir sveiki atvykę pas mus! 


BEJE... 

Ar žinojai, 

kokia kūno dalis svarbiausia pirmam įspūdžiui sudaryti? 
Pagal 1998 metų amerikiečių tyrimus tai nėra akys, taip pat 
ir ne kojos ar užpakalis. Ne, tai yra RANKOS. Jei jos išpuo- 
selėtos ir švarios, 8390 apklaustųjų jos veikia teigiamai. Li- 
kusieji pasiskirsto taip: vyrams ne mažesnį įspūdį palieka 
moterų užpakaliukai - tiesa, čia skonis labai nevienodas. 
Moterims, pasirodo, labai svarbi yra šukuosena. Bet kuriuo 
atveju plaukai turi būti švarūs! 


Lengvas pokalbis - puikus dalykas 


Kalbėti, vadinasi, pusiau klausyti 


Svečiuose pas Maksimiliano šeimą ponas ir ponia Nadleriai. 
Vakarieniaudami suaugusieji šnekučiuojasi apie naujausią 
kosminę techniką. Maksimilianas sėdi šalia ir visiškai nieko 
nesupranta. Jis negali pakęsti, kai suaugusieji kalba tai, apie 
ką jis neturi žalio supratimo. Tada vaikinas jaučiasi izoliuotas 
ir išstumtas iš kompanijos. Tiesą sakant, Nadleriai tikrai mieli 
žmonės. Bet negi jie negali kalbėti apie ką kita, kas galbūt ir 
mane sudomintų? Taip mąsto Maksimilianas ir toliau žiau- 
moja savo pjausnį su bulvytėmis. 

— O šitie Marso tyrinėjimai yra išties kažkas nepaprasta, - 
taria Maksimiliano tėvas. 

- Taip, čia jūs teisus, - sako ponas Nadleris, - tačiau ir pla- 
nai naujai misijai Mėnulyje su visa įgula nėra be... 

O Viešpatie, mąsto Maksimilianas, ar tai tęsis amžinai? 
Marsiečiai, galaktiniai sapnai? O kur mano vieta šiame va- 
karėlyje? 


Na taip, jei Maksimilianas būtų turėjęs nors menkiausią su- 
pratimą, kaip vesti lengvą pokalbį, nebūtų pasijutęs igno- 
ruojamas. Nes tiesiog būtų įsikišęs į suaugusiųjų pokalbį ir, 
pavyzdžiui, paklausęs pono Nadlerio arba ponios Nadler: 

— Arjūs taip pat turite vaikų? 

Jei taip, tada kitas klausimas: 

— O kokio jie amžiaus? Kokie jų vardai? 

Ir štai prie stalo atsirado nauja tema pokalbiui, kuriame 
tu (jei būtum Maksimilianas) jau galėtum toliau dalyvauti. 
Jei Nadleriai yra žmonės, kuriuos tu jau pažįsti ir žinai, kad 
jie turi vaikų, tada pasiteirauk, kaip jiems sekasi, kuo jie šiaip 
užsiima, kur šeima važiuos per kitas atostogas, tada užduok 
dar vieną klausimą šia tema. Pavyzdžiui: 

— Kuriame miesto rajone jūs gyvenate? 

Tada paklausinėk, kaip ten viskas atrodo, ar yra baseinas 
arba futbolo aikštė ir t. t. Tai vadinama lengvu pokalbiu. Ir 
to galima išmokti. 

Tarkim, kad esi pakviestas į vakarėlį ir žinai, kad ten bus 
galybė žmonių, kurių tu dar nepažįsti. Tai - pirma tokia si- 
tuacija, su kuria tau teks susidoroti. Prieš tai tu savęs pa- 
klausi: ir apie ką aš turiu su tais nepažįstamaisiais kalbėtis? 
Visiškai paprasta: prieš tai išklausinėk šeimininką, kokie 
žmonės ten ateis ir kokie jų pomėgiai. Tada tu jau šį tą Ži- 
nosi ir per vakarėlį galėsi prieiti prie šių žmonių ir juos uŽ- 
kalbinti: 

— Labas, aš esu Maksimilianas. Girdėjau, kad iš degtukų 
gali sukonstruoti puikų „Ferarį . Tai nepakartojama. 

Arba: 

— Labas, aš Kati. Monika man pasakojo, kad namie turi 
akvariumą su nuostabiomis spalvotomis žuvytėmis. Papa- 
sakok apie tai! 

Ir štai jūs jau šnekučiuojatės, o tu nebesijauti pašaliečiu. 

Žinoma, kai tavo pašnekovas kalbės apie savo „Ferarį“ iš 
degtukų ar susižavėjęs pasakos apie savo neonines žuvytes, 
turi įdėmiai jo klausytis. Klausytis ir uždavinėti klausimus - 


Tinkami žodžiai 


taip tu nutiesi kelią tolesniam, galbūt ilgesniam kontaktui, o 
galimas daiktas, ir naujai draugystei. 

Kitos situacijos, per kurias tu galėtum pradėti lengvus 
pokalbius, būtų: autobusų stotelėje pamatai berniuką (mer- 
gaitę) sugipsuota koja. Užkalbini jį arba ją: 

— Ak, ir kaipgi čia tau taip nutiko? 

Ir štai jūs jau užmezgėte ryšį. Arba tu stovi prie šviesofo- 
ro šalia tipo su nuostabiu kalnų dviračiu (tu pats norėtum 
tokį turėti). Paklausk jo: 

— Ei, čia bent klasė. Kiek kainuoja toks prietaisas? Kur tu 
jį pirkai? 

Ir vėl užsimezga kontaktas ir pokalbis. Galbūt jūs apsi- 
keičiate adresais ir telefono numeriais... 

Iš lengvų pokalbių vakarėlyje ar kur kitur gali išsirutulio- 
ti rimtos temos. Ir nebūtinai apie rytdienos orų prognozes, 
o galbūt apie naujausius kino filmus, apie šiuo metu po- 
puliarius nuotykių romanus ar ką kita. Pagrindinė taisyklė: 
griebtis iniciatyvos, klausytis, plėtoti pokalbį toliau. 


PIRMOSIOS PAGALBOS PATARIMAS 
Jei pokalbis stringa 


Taip atsitinka ir geriausiam pašnekovui, ir geriausiam šei- 
mininkui, kuris priima svečius, ir geriausiai suplanuoto va- 
karėlio metu: pokalbis tiesiog nutrūksta. Visi vienas į kitą 
stebeilija ir tyli. Visi jaučiasi nesmagiai, tačiau nė vienas 
nenori susimauti. Tokiu atveju reikia Žinoti, kaip vėl pa- 
gyvinti pokalbį. Vis dėlto tu dabar NETURĖTUM pasakoti 

nuvalkioto anekdoto ar keikti oro, tiesiog pasakyti ką nors 
sąmojinga: 

- Ei, ar žinot, apie ką galvoja daugelis, būdami vakarėly- 
je? Ne, ne apie užkandžius, o apie... ei, kodėl mums patiems 
nesurengus trumpos apklausos? Liza, apie ką tu, pavyzdžiui, 
dabar galvoji? 

Tai VISUOMET suveikia. 


Goddam' bloody bullshit“ 


Net ir keiktis reikia išmokti 


- Kas per šūdas! Prakeikimas! - pyksta Karstenas (13). 

Jo jaunesnioji sesuo Melani (8) netyčia užlipo ant jo lenk- 
tyninio automobilio, iš kurio liko tik metalo laužas. 

- Kvaila ožka, ar negali žiūrėti, kur eini?! - rėkia jis ant 
Melani, - tik pažvelk dabar į mano, Porsche! 

- Aš ne ožka! - šaukia Melani, - o tu esi mulkis, jei palieki 
savo automobilį stovėti vidury kambario! 

Pavadintas mulkiu, Karstenas nenusileidžia. 

- O žinai, kas TU tokia? Bjauri įžūli mažė, tikra šiknaskylė, 
kuri baisiai smirdi! Kas per kiaulystė! Tau tikriausiai prišiko 
į smegenis ir pamiršo pamaišyti! Už automobilį tu man su- 
mokėsi! 

- Pats tu šiknaskylė! Tris kartus šiknaskylė! 


Aišku, kad Karstenas pyksta. Taip jaustųsi kiekvienas iš 
mūsų. Tuo labiau kad tai buvo paskutinio gimtadienio pro- 
ga gautas jam brangus „Porsche“. O dabar dėl Melani neat- 
sargumo iš jo liko tik metalo laužo krūva. Labai nemalonu. 
Tačiau ar dėl to reikia taip įsiusti, keiktis ir iškoneveikti ma- 
žąją sesutę piktais žodžiais? Suprantama, kad jai tai nepa- 


tinka ir ji taip pat prasivardžiuoja. 


* Angl. - keiksmažodis. 

Iš tikrųjų pasitaiko akimirkų, kai tampi toks piktas ir 
įniršęs, kad prarandi savitvardą. Tada išsprūsta neapgalvoti 
užgauliojimai. Problema ta, kad iš to greitai gali išsirutulioti 
nemaloni situacija, nes tas, kurį keiki, taip paprastai to nepa- 
liks, o ims gintis. Ir tai gali taip įsisiūbuoti, kad abiem įniršus 
bus paleisti į darbą kumščiai. To galima išvengti. 

Taigi jei tau kas nors atsitiko, dėl ko tu taip supykai, kad 
norėtum lipti sienom ar padaryti kažką bjauraus, pabandyk 
pirma giliai įkvėpti, o ne iškart apipilk savo pykčio objektą 
keiksmais, posakiais ir negražiais žodžiais. Apie savo pyktį 
turi pasakyti ramiai. Ir jei jis pasielgė netinkamai ar padarė 
ką nors bjauraus, taip pat turėtų tavęs atsiprašyti. Melani 
pasiuntė „Porsche“ „į aną pasaulį“ netyčia, tiesiog dėl neap- 
sižiūrėjimo. Tačiau dalį kaltės turėtų prisiimti ir Karstenas, 
kuris paliko „Porsche“ vidury kambario. 

Keiksmai ir negražūs Žodžiai nėra malonūs ausiai, ar ne? 
Tau tai taip pat nebūtų balzamas sielai, jei kas nors TAVE 
apipiltų keiksmažodžiais. Niekas nenori būti įžeidinėjamas. 
Žinoma, tai nereiškia, kad turi susitaikyti su neteisybe. Kal- 
bama apie tai, kaip neįžeidžiant priešininko tokius konflik- 
tus spręsti. Užversti Žmogų keiksmažodžiais yra įžeidimas. 
Geriau išsiaiškinti reikalą kiek įmanoma ramiau, kartu, 
žinoma, išreiškiant savo pyktį ir įniršį - tačiau ne keiks- 
mažodžiais, o, pavyzdžiui, pasakant: Žinai, mane tai labai 
supykdė, kad tu... Juk tu sulauki pagarbos iš kitų - teisė- 
tai! - taigi ir pats galėtum pabandyti konfliktinėje situaci- 
joje su „niekadėju“ elgtis pagarbiai, nepabloginant visko 
keiksmažodžiais. 


Tinkami žodžiai 


Jei vis dėlto tavo kraujo spaudimas pakilo iki 180 ir tu vi- 
siškai nebegali valdytis, nori keiktis ir rėkti, daryk tai vienas. 
Eik į mišką ir aprėk medžius. Arba pranyk į savo kambarį 
ar šiaip kur, kur niekas negirdės tavo puikiųjų naujadarų. 
Reikia pripažinti: kartais tai tikrai padeda atgauti kvapą. Vis 
dėlto kitiems to nebūtina girdėti... 


BEJE... 
Jei tu vienas iš tų Žmonių... 


„kurie savo neviltį turi išlieti žodžiais - tai nėra taip blo- 
gai. Geriau keiktis, nei muštis. O su viena maža gudrybe vis- 
kas eisis daug geriau: paprasčiausiai sugalvok baisiausiems 
keiksmažodžiams pakaitalus. Tai padeda. Jei tu kitą kartą 
norėsi gerai iškoneveikti nemalonų žmogų, tiesiog pasakyk 
jam: Tu... tu... tu... mėtinis saldaini. Ir tik tu žinai, kas jis per 
šiknask... yra iš tiesų. Tai beveik dar maloniau, nei jį tituluoti 
tinkamomis sąvokomis. 

Labas, ką veikia tavo buvusysis? 


Apie netinkamas temas pokalbiui 


Ponui ir poniai Nadleriams, taip pat Maksimilianui ir jo tė- 
vams atėjo metas valgyti desertą - persikų kompotą su grieti- 
nėle. Suaugusiųjų pokalbis vis dar sukasi apie raketų paleidi- 
mo aikšteles, robotus Marse ir juodąsias skyles. Maksimilianas 
visiškai nepatenkintas. Niekas jo nekalbina. Ir štai jam šauna 
idėja paklausti ko nors pačiam: 

- Sakykite, ponia Nadler, o kodėl Jūs neturite vaikų? Jūs jų 
nemėgstate? 

Ponia Nadler nusikosėja ir parausta. Akivaizdu, kad šis 
klausimas jai labai nemalonus. Ji bando vilkinti atsakymą: 

- Na, žinai, kai kurios moterys vaikų susilaukti negali... 

- Ak, o Jūs, pone Nadleri, - sako Maksimilianas, - tėtis 
man pasakojo, kad jūs bedarbis. Kiek laiko tai tęsiasi? 


Yra temų, kurių pagal aplinkybes liesti negalima. Dėl to, kad 
dėl biologinių priežasčių ponia Nadler negali turėti vaikų, 
skaudžiausia jai pačiai. Kaip mielai ji norėtų turėti vaikų! 
Tačiau nesiseka. Ir kalbos apie tai jai visuomet tarsi dūris į 
širdį. Taip pat ir ponui Nadleriui, kai jo paklausia, kodėl ir 
kiek jau laiko jis bedarbis. Tai, kad jis šiuo metu neturi jo- 
kio darbo, nes firma, kurioje jis dirbo, bankrutavo, jam nėra 
labai malonu. Jis visaip stengiasi rasti naują darbą, tačiau 
nenorėtų, kad apie tai vėl būtų teiraujamasi, nes tada jis jau- 
čiasi nevykėliu. 


Tinkami žodžiai 


Taigi kai kurių temų, atsižvelgiant į pašnekovą, pradėti 
nereikėtų. Kaip sekasi tavo buvusiajam? Kaip senelės hemo- 
rojus? Utėlės tavo sesers galvoje? Oi, ne, tai temos, kurias 
geriau palikti nuošaly. Arba, jei tu atsisakei tikybos pamokų, 
nepasakok karštosiomis to tetai Dorlei, kuri kaip tik dabar 
krikštija savo naujagimį. 

Tarkim, kad ponas Nadleris nėra bedarbis, o turtingas 
verslininkas. Jis turi labai brangią vilą su baseinu, pirtimi, 
baru, keturiais miegamaisiais, trimis voniomis, biliardo 
kambariu ir t. t. Maksimilianas apie tai girdėjo. Ir kai Nad- 
leriai ateina į svečius, jis paklausia: 

— Ar tiesa, pone Nadleri, kad Jūsų namas kainavo milijo- 
ną eurų? O gal daugiau? 

Na, ar ponas Nadleris mielai apie tai norės šnekėti? Žino- 
ma, ne. Temos apie pinigus, kiek kiekvienas jų turi pinigi- 
nėje ar banke, yra tabu. Tai absoliučiai privatu ir su niekuo 
nesusiję. 

Neturėtų būti kalbama ir apie artimų draugų ligas (ne- 
bent jie patys norėtų apie tai pasišnekėti ir jiems reikėtų pa- 
tarimo). Liga yra gana slegiantis dalykas. To nenorima kas- 
kart prisiminti, tiesiog trokštama kuo greičiau pasveikti. 

Apibendrinant galima pasakyti, kad visada reikia atsi- 
žvelgti į kitą, stengtis, kad jis nepakliūtų į sunkią ar nema- 
lonią situaciją arba įžeisti. Tokios keblios temos gali labai 
greitai pokalbį sugadinti. Staiga stos tyla ir visi pasijus ne- 
maloniai. O kas tada? 

Tačiau apie ką gi tada galima kalbėtis, paklausi tu. Ak, 
temų yra tiek daug (peržiūrėk skyrių „Lengvas pokalbis - 

puikus dalykas)! Tema apie pomėgius visuomet tinkama. 
Kas planuojama ateinančioms atostogoms? Kas įdomaus ro- 
doma kino teatruose? Kokia populiariausia šiuo metu mu- 
zika? Mėgstamiausi patiekalai ir gėrimai? Panelę Monipenę 
arba mokytoją Lampę jūs taip pat galite truputį apkalbėti. 


BEJE... 
Toliau išvardytos temos 


neabejotinai paverčia viešnagę katastrofomis: 

» Ligos 

» Finansai 

» Tarpusavio santykių problemos 

» Politika 

» Kas taps futbolo čempionais? 

» Kas geriau vairuoja automobilį - moterys ar vyrai? 


Interneto etiketas 
Stilingas naršymas po internetą ir charakteringi 


elektroniniai laiškai 


Sonia (15) jau kuris laikas turi nuosavą, prie interneto pri- 
jungtą, kompiuterį. Pagaliau! To ji taip seniai troško. Da- 
bar su savo draugais ji gali keistis elektroniniais laiškais ir 
naršyti po interneto pasaulį. Kartais mergaitė aplanko po- 
kalbių, skirtų jaunimui, puslapius. Tiesa, ir ko ji tik ten ne- 
prisiskaito! 

Girių karalius: „Taigi, manau, kad Naras, prieš ką nors pa- 
sakydamas, turi užsitraukti savo klyną“. 

Naras: „Kai aš nesisioju, mano klynas visada užtrauktas. 
O prie kompiuterio aš nesisioju“. 

Saulėgrąža: „Tačiau tu kartais kalbi visiškas nesąmones. 
O tai panašu į sisiojimą. O ir dvokia lygiai taip pat“. 

Naras: „Ei? Mano myžalas smirdi? Iš kur žinai?“ 

Girių karalius: „Tai galima net čia užuosti. 

Naras: „Kas per nusišnekėjimas. Jūs visi kvailiai. Dingstu 


iš čia. Čiau“. 


Gaila, bet internete taip nutinka. Įžeidinėjimai, paniekini- 
mai, keiksmai... Pasireikšti anonimiškai, svetimu vardu, la- 
bai vilioja. Niekas nesuseks, kas esi iš tikrųjų. Tačiau ir in- 


ternete reikėtų laikytis elgesio taisyklių, kurių laikomasi ir 

realiame gyvenime: gerų manierų, mandagumo, draugišku- 
mo, pagarbos. 

Anonimiškumas pokalbių svetainėse gali tapti problema. 
Pavyzdžiui, jei esi berniukas, o pateiki save kaip mergaitę, 
arba atvirkščiai. Tada kiti tave įsivaizduoja visai kitaip ir gal- 
būt pasakoja tokius dalykus, kurių nepasakotų, jei žinotų, 
kad nesi jokia mergaitė ar berniukas. Tokio neteisingo žai- 
dimo nereikėtų žaisti. 

Elektroninis laiškas parašomas greit - taip pat greit jis 
gali būti neteisingai suprastas. Todėl niekada nerašyk laiško 
esant jausmų protrūkiui, ir prieš išsiųsdamas perskaityk jį 
dar kartą. Venk ironiškų pastabų, kurios gavėją gali įžeis- 
ti. Rašyk trumpai ir dalykiškai. Kreipimosi laukelyje įrašyk 
laiško temą. Atsakant į laišką, derėtų palikti ne visą prieš tai 
gauto laiško tekstą, o tik tas eilutes, į kurias nori atsakyti. 
Kadangi elektroniniame laiške neįmanoma (ar nenorima) 
išreikšti savo jausmų, tam buvo sugalvotos „šypsenėlės“. Tai 
ženkleliai, iš kurių, pavyzdžiui, suprantama: aha, jis dabar 
juokiasi. Arba dabar jis šypsosi... Štai svarbiausios „šypsenė- 


lės“ ir jų reikšmės: 


BEJE... 

Šypsenėlėmis 
vadinami maži piešinėliai iš ženklų, kurie mažomis 
sąnaudomis gali išreikšti didelius jausmus. Štai 


svarbiausi: 


Tinkami žodžiai 


:) šypsosi (teigiamas) 
;-) merkia akį 

:( liūdnas (neigiamas) 
:-o nustebęs 

:-* bučinukas 

I-O nuobodu 

Mobiliųjų telefonų manija 
Mobilieji telefonai - puiku. Tačiau ne visada puikūs jų 


savininkai 


Klarisa (14) ir jos draugė Monė (14) dalyvauja vakarėlyje. 
Nuotaika puiki, daug juokiamasi ir kvailiojama. 

- O ar prisimenat, kaip mokytojui Lampei užėjo čiaudėji- 
mo priepuolis?! - šūkteli Klarisa kompanijai. 

- Taip, tai buvo nepakartojama, - pritaria Monė ir visi 
leipsta juokais. 

Staiga suskamba Monės mobilusis. 

- Minutėlę, - sako ji, - man skambina... 

Ji išeina atsiliepti. Atrodo, skambina kažkokia pažįstama. 
Monika penkiolika minučių kalbasi mobiliuoju. Kai baigia 
kalbėti, taria: 

- Taigi aš ir vėl čia. 

Po dviejų minučių jos telefonas suskamba vėl. Monika vėl 
dingsta. Ir taip visą vakarą. Vakarėlyje Monikos kaip ir nebū- 
ta. O ir Klarisa suirzusi, nes su savo geriausia drauge beveik 
nepabendravo... 


Mobilieji telefonai yra puikus dalykas: esi nepriklausomas 
nuo fiksuoto ryšio telefono, visuomet gali paskambinti ir 
būti pasiekiamas kitų. Taip pat bendrauti trumposiomis ži- 
nutėmis. Puikus išradimas! Tačiau ir mobiliųjų telefonų bu- 
mas turi tam tikras taisykles, į kurias reikėtų atsižvelgti, kad 


nieko tai neerzintų. 


Tinkami žodžiai 


Visai suprantama, kad Klarisa buvo susierzinusi. Juk bū- 
nant su draugais vakarėlyje norisi su jais smagiai praleisti 
laiką. Monės dėmesio kiti beveik nesusilaukė, nes ji nuolatos 
plepėjo telefonu. Kitų atžvilgiu telefoną būtų buvę sąžinin- 
giau išjungti - tam skirtas balso paštas, kad vėliau išklausy- 
tum praleistus skambučius. 

Per pokalbį dėl darbo telefono pypsėjimai taip pat neat- 
neštų sėkmės. Nes tavo pašnekovas pagalvotų, kad šiam po- 
kalbiui tau nėra labai svarbu būti susikaupusiam, jei tokioje 
situacijoje nori būti pasiekiamas kitų. Taigi telefoną prieš tai 
reikia išjungti. Svarbių žinučių tu nepraleisi, o ir nepaliksi 
blogo įspūdžio. 

Be abejo, ponas Lampė ir panelė Monipenė jums iš pra- 
džių taip pat pasakė, kad pamokų metu mobiliaisiais naudotis 
negalima. Žinoma, telefoną jūs galite turėti, tačiau per pamoką 
jis turi būti išjungtas. Tai visai suprantama, nes įsivaizduok, 
kas būtų, jei kiekvienas klasėje nuolatos po suolu siuntinėtų 
trumpąsias žinutes arba netgi skambintų kaimynui... 

Mobilieji telefonai taip pat uždrausti ligoninėse ir gy- 
dytojų kabinetuose. Aplink stovi labai jautrių elektroninių 
įrenginių, kurių darbą telefonai gali trikdyti. O to niekas 
nenori. 

Taip pat nelabai tiktų, jei, pavyzdžiui, laidotuvių metu, vi- 
dury gedulingos kalbos, dėmesį nukreiptų linksmas telefono 
skambesys. Teatre, koncerte, kine ar bažnyčioje tai taip pat 
netinka. O vėliau, kai turėsi vairuotojo pažymėjimą ir savo 
automobilį, vairuodamas kalbėsi tik laisvųjų rankų įrangos 
pagalba. 

Kai kurie bendraamžiai turi įprotį taip garsiai rėkti į ra- 
gelį, kad šalia esantiems žmonėms sprogsta ausų būgneliai. 
Be gailesčio - geltona korta! Jei jau prireikia kam nors pa- 
skambinti važiuojant autobusu ar kažkas kitas tau paskam- 
bina, nors mobiliaisiais telefonais autobuse, šiaip ar taip, 
naudotis neuždrausta, šnekėk kiek įmanoma taip, kad nie- 
kam netrukdytum ir neįkyrėtum. Be to, visas autobusas ne- 
privalo žinoti, kad Reksui pamiršai nupirkti šunų ėdalo. 


BLOGAI v 


» Bet kokio pobūdžio renginyje palikti įjungtą 
telefoną. 

» Palikti įjungtą telefoną pokalbio dėl darbo metu ir 
per bet kokį kitą pokalbį su svarbiu asmeniu. 

» Surengti telefoninę rėkimo orgiją. 


GERAI A 


» Skambinant viešumoje, susirasti kuo tylesnį 
kampelį. 

» Išjungti telefoną, kai sėdi prie pietų stalo ar kai su 
kažkuo vyksta intensyvus pokalbis. 

» Kartais pasakyti: Klausyk, dabar truputį ne laikas 
(nes kaip tik pietaujame), paskambinsiu vėliau. 

» Telefono skambutį nebūtinai nustatyti visu garsu. 

Kelyje ir kitur 

Stilingas žingsniavimas 


Maži patarimai pėstiesiems 


Uvė (14) ir Mani (14) pakeliui į miestą. Tiesiog šiaip, paslam- 
pinėti po parduotuves, galbūt nusipirkti kompaktinių diskų. 
Muzikos prekių parduotuvės duris jos stumteli taip stipriai, 
kad šios, grįždamos atgal, visa jėga trinkteli kitam pirkėjui, 
kaip tik einančiam į vidų, per nosį. Uvė ir Mani nori patekti į 
antrą aukštą ir žengia ant eskalatoriaus - vienu metu ir stovė- 
damos viena šalia kitos. Išvertusios visus kompaktinius diskus 
ir kiekviena radusios kažką savo skonio, eina prie kasos. Ten 
ganėtinai ilga eilė. Uvė ir Mani braunasi į priekį: 
- Mes turime tik po vieną diską. Praleiskit! 


Būti pėsčiajam viešumoje kartais ne taip paprasta. O gal? 
Lažinamės, kad laikantis tam tikrų taisyklių pirmiausia iš- 
vengsi pykčio, be to, taip gal net susipažinsi su naujais mie- 
lais žmonėmis. 

Įsivaizduok, kad labai skubi ir turi patekti į kitą pėsčių- 
jų zonos galą. Tačiau čia šiandien tiek žmonių, kad vos gali 
prasibrauti. Ką tu darai? Alkūnėmis ir keiksmais skiniesi 
sau kelią, stumdai kitus praeivius, taip pasidarydamas sau 
vietos? Kaip negražu! Tu juk sumanus. Taigi, lengvai stum- 
telėdamas kitus į šoną, gali praeiti. Juk tikslą pasiekti galima 
ir kitaip, nepasirodant prieš kitus storžieviu. 

Uvė ir Mani vienu metu pažeidė tris mandagumo taisyk- 
les: stumtelėdamos duris, jos nepažiūrėjo, kad į parduotuvę 

tuo pat metu nori įeiti kažkas kitas. Jei jos būtų buvusios 
atidesnės, duris būtų tiesiog prilaikiusios. Ant eskalatoriaus 
jos stovėjo viena šalia kitos ir taip blokavo kelią tiems, ku- 
rie galbūt norėjo jas aplenkti. Paprasta taisyklė: dešinė pusė 
skirta stovėti, kairė - eiti. Taip norintis eiti gali eiti, o norin- 
tis stovėti gali stovėti. Tai juk taip paprasta. O ir prie kasos 
jos norėjo tiesiog nemandagiai prasibrauti į priekį. 

Kartais ant eskalatoriaus stovi ne tokie žvitrūs Žmonės, 
kaip tu (ypač vyresni ar negalintys vaikščioti). Duok jiems 
šansą nesusižeidžiant vėl pasiekti po kojomis žemę. Skubi- 
nimas iš nugaros jiems gali būti pavojingas. 

Jei gatvėje susitinki pažįstamą ir jums norisi ilgiau pa- 
bendrauti, „karštas“ patarimas: neįsitaisykite vidury šaligat- 
vio, nes šitaip trukdysite pėsčiųjų eismui. Tiesiog pasitrau- 
kite truputį namo sienos link ar toliau eikite kartu. 

Pėstysis kartais patenka į situacijas, kuriose galbūt reikia 
padėti kitiems. Moteris invalido vežimėlyje susidūrė su sun- 
kumais, norėdama nuvažiuoti nuo šaligatvio krašto. Nori 
jai padėti? Būtų kilnu. Tačiau nepulk stačia galva prie ve- 
žimėlio, o pirmiau paklausk: Gal galėčiau padėti? Dama tik- 
riausiai apsidžiaugs! Arba: mamai nepastebėjus, iš kūdikio 
vežimėlio iškrinta žindukas. Tu, žinoma, neprivalai klausti 
kūdikio: Ar galėčiau pakelti tavo žinduką ir vėl tau jį duoti? 
Tu tiesiog gali tai padaryti, tačiau žinduką paduok mamai, 
kad jį nuvalytų. Taigi yra daug situacijų, kai tu, padėdamas 
kitiems, bendrausi su svetimais, ir jie tau atsidėkos šypsena 
ar maloniu žodžiu. Tai tikrai nuostabus jausmas! 

BLOGAI v 


» Valandą plepėti tiesiai prieš kavinės įėjimą, kad 
kavinės lankytojai vos galėtų praeiti. 

» Paslaugiai tempti per gatvę seną, aklą ar sėdintį 
invalido vežimėlyje nepaklausus, ar jie apskritai to 
nori. 

» Skeryčiotis ant laiptų, kuriais vaikšto pėstieji. 


GERAI A 


» Pasiūlyti pagalbą vyresniems žmonėms lipant 
laiptais, prie šviesoforo, ant eskalatoriaus ar jiems 
susidūrus su kitais sunkumais. 

» Didesnių žmonių susibūrimų metu bent truputį 
laikytis judėjimo krypties - taip pat ir autobusų 
stotelėse. 

» Paisyti raudonos šviesoforo spalvos bent tada, kai 
mato vaikai. Jie ir taip prisižiūri gana daug blogų 
pavyzdžių, tu neprivalai būti vienas iš jų. 


Paskutinė maršruto stotelė 


Viešasis transportas 


Feliksas (13) pakeliui į mokyklą. Kaip ir kiekvieną rytą, va- 
žiuoja 54 maršruto autobusu. Ir, kaip visuomet, autobusas 
perpildytas žmonių. Sėdimos vietos Feliksas, žinoma, nenučiu- 
po. Žmonės stovi susispaudę ir bando kažkur įsikibti. Feliksas 
stovi suspaustas tarp kito mokinio, vyresnės moters ir vyro su 
skrybėle. Posūkyje vyras praranda pusiausvyrą ir Feliksą dar 
labiau prispaudžia prie vyresnės ponios. 

- Ei, seni, ar negali būti atsargesnis? - susinervina Felik- 
sas, - tu mane sutraiškysi! 


Niekur kitur mažoje erdvėje žmonės nebūna tokie neman- 
dagūs vienas kitam, kaip autobusuose ir traukiniuose. Ir ne 
visuomet tik dėl to, kad perpildytas transportas. Daugelis 
tiesiog išlieja savo blogą nuotaiką ant kito. Arba yra ypač 
jautrūs, kai juos kas netyčia pastumia. Kai kurie tyčia stum- 
teli atgal. Iš to lengvai gali kilti muštynės, jei abu nesusi- 
valdys... 

Autobusai ir traukiniai yra viešosios patalpos, kuriose 
trumpesniam ar ilgesniam laikui susiduria visiškai svetimi 
žmonės. Čia reikėtų elgtis taikiai ir civilizuotai. Tai pavyksta 
pasitelkiant truputį atidumo. Viskas prasideda jau įlipant. 
Logiška, kad prieš įlipant pirmiau reikia praleisti kitus, ki- 
taip atsiras nereikalingas stumdymasis. Jei autobusas pasi- 
taikė ne toks jau pilnas ir šalia kito keleivio pamatei laisvą 

vietą (galbūt prie lango), pasiteirauk, ar vieta iš tiesų laisva 
ir ar galėtum praeiti. Galbūt šis pasislinks toliau ir tau nerei- 
kės jo perlipti. Jei daugiau laisvų sėdimųjų vietų nėra, savo 
vietą turėtum pasiūlyti vyresniems ar neįgaliems žmonėms. 
Tačiau ne atsistoti ir nueiti, o tiesiog paklausti: gal norėtumėt 
prisėsti? Prašom. Gali būti tikras, kad sulauksi padėkos. 

Jei jautiesi gana stiprus, galėtum padėti mamai įkelti ir 
iškelti vaiko vežimėlį, jei matai, kad jai tai padaryti sunkoka. 
Šie maži paslaugūs gestai garantuotai praskaidrins dieną. 

Traukiniuose kartais kyla konfliktų, kai kas nors užima 
kito rezervuotą vietą. Jei šalia yra pakankamai laisvos vie- 
tos, nebūtina sėstis į „savo“ vietą, o tiesiog pažiūrėti į tai pro 
pirštus ir atsisėsti kur nors kitur. Tačiau jei laisvos vietos ne- 
beliko, tu turi teisę paprašyti, kad tau tavo vietą užleistų. 


BEJE... 
„5 „kiečiausios“ frazės 


norint atsikratyti tipu, kuris vienas užima visą suolą: 

» Laikote vietą man? Kaip miela! 

» Kodėl niekas šalia tavęs nesėdi? Blogas tavo burnos 
kvapas? 

» Ak, tave išdavė mylimoji? Neliūdėk. Aš prisėsiu 
šalia ir tu galėsi išsiverkti ant mano peties. 

» Esi tikras, kad nenori draugų? 

» Jei truputį pasislinksi, pasiūlysiu tave Nobelio 


premijai. 

Kultūrinis šokas 
Kaip mąsto ir gyvena kitų šalių žmonės 


ir kaip prie to prisitaikyti 


Markusas (14) pagal mokinių mainų programą važiuoja į An- 
gliją. Jis labai jaudinasi. Kas jo ten laukia? Kita šalis - kiti 
papročiai. Žinoma, šį posakį jis žino. Tačiau vis tiek baimi- 
nasi. Kaip ten žmonės elgiasi? Ką valgo ir geria? Ką veikia 
laisvalaikiu? Kaip ten viskas vyksta mokyklose? Klausimas 
po klausimo. Mokyklos, į kurią jis važiuoja, mokinys Tomas 
(taip pat keturiolikametis) jau du kartus parašė ir jie apsikeitė 
nuotraukomis. Tomas atrodo gana simpatiškas. Galbūt iš to 
išaugs draugystė... 


Svetima šalis - kultūrinis šokas? To neturėtų būti, jei turi 
į tai sveiką požiūrį. Ir tai susiję ne tik su mokinių mainų 
programa, bet ir su atostogų kelionėmis į svetimas šalis. 
Vieno dalyko nepaneigsi: tu visur ir visuomet susidursi su 
netikėtais siurprizais. Markusui, pavyzdžiui, buvo netikė- 
ta, kad anglai pusryčiauja visai kitaip ir daug prašmatniau: 
pusryčiams būna patiekti dribsniai, skrudinta duona su 
sviestu ir apelsinų džemu, plakta arba leistinė kiaušinienė 
su keptais pomidorais ir mažomis dešrelėmis. Ir, žinoma, 
arbata (su daug pieno). Prie to Markusas pirmiausia turi 
priprasti. 

Jei esi smalsus, svetimoje šalyje dairysiesi aplink išpūsto- 
mis akimis ir stačiomis ausimis, kad patirtum kuo daugiau 

naujų įspūdžių. Tai - priešingybė nuoboduliui. Taip tu dau- 
giau sužinosi ir praplėsi savo akiratį. Šio „turto“ niekas iš 
tavęs nebeatims. 

Markusas jau atostogavo su tėvais Prancūzijoje. Prancū- 
zų papročiai visiškai kitokie nei anglų! Taip jis pagalvojo po 
to, kai pagyveno anglų šeimoje ir sužinojo bei pamatė daug 
naujo. Kad ir, pavyzdžiui, pusryčiai - Prancūzijoje tai gali 
pamiršti. Ten patiekiami tik raguoliai ir kava su pienu, gal- 
būt dar prancūziškos bandelės baguette su sviestu ir džemu. 
Jokios dešros, jokio sūrio. Ir kodėl prancūzai pasisveikinda- 
mi visada bučiuoja į skruostą? Į dešinį, į kairį, dešinį, kairį. 
Tačiau tu tikriausiai manai, kad šie kultūrų skirtumai yra 
labai įdomūs. Arba, pavyzdžiui, arbatpinigiai prancūzų res- 
toranuose. Padavėjas mažoje lėkštutėje atneša sąskaitą su, 
tarkim, 32 eurais. Arbatpinigių derėtų palikti 3 eurus. Taigi 
padavėjui galima būtų į ranką paduoti 35 eurus ir pasakyti: 
Be grąžos. Tačiau ten taip nedaroma. 35 eurai paprasčiau- 
siai padedami ant lėkštutės, o padavėjo atnešta grąža tiesiog 
paliekama ten gulėti. Padavėjas ją, žinoma, pasiims. Ir joks 
kitas lankytojas jos nenudžiaus. 

O štai Amerikoje vėl viskas kitaip. Iš pasakojimų turbūt 
žinai, kad amerikiečiai - tikri švaros fanatikai. Ten ma- 
žiausiai kartą per dieną lendama po dušu, trinkami plau- 
kai, kasdien keičiami baltiniai (ir ne tik apatinės kelnaitės), 
o po kiekvieno prausimosi po dušu rankšluosčiai keliauja 
į skalbinių dėžę. Ir beveik kiekvienuose namuose visą die- 
ną įjungtas televizorius. Dažnai ir kiekviename kambaryje 


po atskirą, nors jų niekas iš šeimos nežiūri, o įjungia tik dėl 

fono. Tačiau jie, amerikiečiai (daugelis iš jų), draugiški. Prieš 
aptarnaudami jus restorane, padavėjai prisistato vardu... 

Likusio pasaulio požiūriu mes visi esame svetimšaliai. 
Tačiau pakeiskime taktiką. Pavyzdžiui, vėl mokinių mainų 
programa. Štai dabar Tomas porai savaičių atvyksta pasi- 
svečiuoti į Markuso šeimą. Jei būtum Markusas (tas, kuris 
priima svečią), kaip elgtumeisi, kad palengvintum Tomo įsi- 
traukimą į naują aplinką, padėtum jam susipažinti su nauja 
vieta? 

Pirmiausia tu, žinoma, būsi atidus ir stebėsi, ar Tomas čia 
orientuojasi, galbūt jam sunku priprasti. Tada tu jį vesiesi 
kartu ne tik į mokyklą, bet ir į visus įmanomus laisvalaikio 
užsiėmimus: į futbolą, stalo tenisą ar šiaip ten, kuo dar užsi- 
imi, taip pat į susitikimus su draugais, išvykas su tėvais, ke- 
liones po aplinkines vietoves. O gal jūs jau sudarėte Tomui 
svečiavimosi programėlę, tai, ką norite jam parodyti ir kas 
jam būtų įdomu. Juoktis nedera, jei Tomas ko nors nesu- 
pranta ar turi sunkumų su kalba. Vietoj to po ranka visuo- 
met turėk žodyną, taip nekils jokių nesusipratimų. 


Jei bendraudami su kitų kultūrų žmonėmis jausite pagarbą 
vienas kitam, visuomet viskas bus gerai. Pagarbai taip pat 
priklauso ir tolerancija bei dėmesys. 

Tai buvo visos knygos tema. 

Ar supratai tai“ 

Ar nori prisidėti prie to, kad tavo aplinkos žmonės elgtų- 
si vienas su kitu truputėlį pagarbiau? 

Nori būti geras pavyzdys? 

